|  |  |  |
| --- | --- | --- |
| Bosna i Hercegovina  Uprava za indirektno-neizravno oporezivanje | Grb_Bosna | Bosna i Herцegovina  Uprava za indirektno oporezivanje |

**IZVJEŠTAJ O RADU**

**UPRAVE ZA INDIREKTNO OPOREZIVANJE ZA 2022. GODINU**

**Banja Luka, januar 2023. godine**

***SADRŽAJ***

[*UVOD 2*](#_Toc95294144)

[*1 NAPLATA PRIHODA 2*](#_Toc95294145)

[*2 RASPODJELA PRIHODA 4*](#_Toc95294146)

[*3 POVRAT INDIREKTNIH POREZA 5*](#_Toc95294147)

[*4 PRINUDNA NAPLATA 6*](#_Toc95294148)

[*4.1 Stanje oduzete robe u Centralnom skladištu i u regionalnim centrima 8*](#_Toc95294149)

[*5 KONTROLNE AKTIVNOSTI 9*](#_Toc95294150)

[*5.1 Analiza rizika 9*](#_Toc95294151)

[*5.2 Carinska kontrola 11*](#_Toc95294152)

[*5.3 Poreska kontrola 12*](#_Toc95294153)

[*5.3.1 Revizija i kontrola 12*](#_Toc95294154)

[*5.3.2 Kontrola velikih poreskih obveznika 13*](#_Toc95294155)

[*5.4 Suzbijanje krivičnih djela i prekršaja 15*](#_Toc95294156)

[*6 PORESKI POSTUPAK 19*](#_Toc95294157)

[*7 CARINSKI POSTUPAK 20*](#_Toc95294158)

[*8 DRUGOSTEPENI UPRAVNI POSTUPAK 23*](#_Toc95294159)

[*9 INFORMACIONE TEHNOLOGIJE 24*](#_Toc95294160)

[*10 INTERNA REVIZIJA 25*](#_Toc95294161)

[*11 NORMATIVNE AKTIVNOSTI 25*](#_Toc95294162)

[*12 OSTALE AKTIVNOSTI 26*](#_Toc95294163)

[*13 REALIZACIJA ODOBRENIH BUDŽETSKIH SREDSTAVA 29*](#_Toc95294164)

[*14 PROBLEMI U FUNKCIONISANJU UIO 31*](#_Toc95294165)

# 

# UVOD

Uprava za indirektno oporezivanje (u daljem tekstu: UIO) kao samostalna upravna organizacija, uspostavljena je Zakonom o sistemu indirektnog oporezivanja u Bosni i Hercegovini („Službeni glasnik BiH“ br. 44/03, 52/04, 4/08, 49/09, 32/13 i 91/17), kao jedini organ nadležan za sprovođenje zakonskih propisa o indirektnom oporezivanju i politike koju utvrdi Savjet ministara BiH na prijedlog Upravnog odbora, zadužena je za naplatu i raspodjelu indirektnih poreza u Bosni i Hercegovini. Nadležnost, organizacija, rukovođenje i druga pitanja značajna za rad UIO regulisana su Zakonom o Upravi za indirektno oporezivanje („Službeni glasnik BiH“ broj: 89/05) i drugim zakonima koji regulišu indirektne poreze u Bosni i Hercegovini. Poslove iz svoje nadležnosti UIO vrši u Središnjem uredu sa sjedištem u Banja Luci i regionalnim centrima koji se nalaze u Banja Luci, Sarajevu, Mostaru i Tuzli, putem svojih osnovnih i unutrašnjih organizacionih jedinica, utvrđenih Pravilnikom o unutrašnjoj organizaciji UIO („Službeni glasnik BiH“ br. 29/13, 11/16, 72/16, 47/17, 55/17, 41/19, 43/21 i 71/21).


U funkcionisanju UIO značajna je uloga Upravnog odbora UIO, kako u kreiranju politike indirektnih poreza, tako i u kontinuiranom praćenju efikasnosti i efektivnosti rada UIO. U toku 2022. godine Upravni odbor je u izvršavanju poslova iz svoje nadležnosti kontinuirano pratio stanje naplate indirektnih poreza, stanje analize finansijskih efekata primjene propisa o indirektnim porezima, opravdanost inicijativa za izmjenu ili dopunu propisa o indirektnim porezima i druge aktivnosti koje na direktan ili indirektan način utiču na nivo prihoda od indirektnih poreza.

Izvještaj o radu predstavlja sintezu rada osnovnih organizacionih jedinica UIO u 2022.godini iskazan po oblastima djelovanja UIO i to: naplata prihoda, raspodjela prihoda, povrat indirektnih poreza, prinudna naplata, kontrolne aktivnosti, poreski i carinski postupci, drugostepeno upravno rješavanje, informacione tehnologije, interna revizija, normativne aktivnosti, realizacija odobrenih budžetskih sredstava i ostale aktivnosti iz djelokruga rada UIO uključujući i probleme u funkcionisanju UIO. U skladu sa propisanim nadležnostima i u toku 2022. godine provedene su značajne aktivnosti na jačanju poreske discipline, s ciljem povećanja stepena dobrovoljnog poštivanja propisa od strane obveznika indirektnih poreza, dat je akcenat na dodatnom unapređenju, modernizaciji i poboljšaju poslovnih procesa, posebno putem efikasnog planiranja, izrade mape poslovnih procesa UIO, komunikacije i razmjene podataka unutar organizacionih jedinica UIO, komunikacije i saradnje sa poreskim obveznicima, te identifikovanja prioriteta za provođenje kontrola.

UIO je u obavezi da shodno odredbi člana 8. stav 6. Zakona o sistemu indirektnog oporezivanja u BiH sačini godišnji izvještaj o finansijskom stanju i aktivnostima UIO i dostavi na revidiranje Upravnom odboru UIO.

# NAPLATA PRIHODA

UIO je u periodu od 01.01.-31.12.2022. godine **prikupila ukupno** **9 milijardi i 926 miliona KM prihoda na Jedinstvenom računu što je za cca 1 milijardu i 481 milion KM ili 17,53% više u odnosu na isti period 2021. godine**. U strukturi ukupno prikupljenih prihoda od indirektnih poreza i ostalih prihoda, uplaćenih na Jedinstveni račun najviše je prikupljeno prihoda od poreza na dodanu vrijednost (PDV), u iznosu od 7 milijardi i 197 miliona KM, koji u ukupnim prihodima učestvuje sa 72,50%, zatim od akciza na uvozne proizvode u iznosu od 1 milijarde i 560 miliona KM (15,72%), od putarina na naftu i naftne derivate u iznosu od 627 miliona KM (6,32%), od carinskih dažbina u iznosu od 442 miliona KM (4,45%) i od akciza na domaće proizvode u iznosu od 34 miliona KM (0,34%).

***Grafikon 1: Pregled naplaćenih (usklađenih) bruto prihoda po vrstama u periodu 01.01.-31.12.2021/2022***

***Grafikon 2: Udio pojedinih vrsta prihoda u ukupnim bruto prihodima UIO u periodu 01.01-31.12.2022.***

U periodu 01.01.-31.12.2022. godine prihodi po osnovu carinskih dažbina su veći za 31,34%, odnosno za cca 105 miliona, u odnosu na prihode iz 2021. godine.

Naplaćeni prihod od PDV-a pri uvozu roba, u izvještajnom periodu, bilježi rast za 29,36% odnosno za cca 1 milijardu i 69 miliona KM. Takođe, naplaćeni prihod od PDV-a, koji se odnosi na promet domaćih roba i usluga, u izvještajnom periodu bilježi rast za 8,71% odnosno za cca 197 miliona KM. U periodu od 01.01.- 31.12.2021. godine prikupljeno je ukupno 1.593.992.772,30 KM po osnovu akcize na domaće i uvozne proizvode, što je za 7,13% više u odnosu na isti period prethodne godine. Akciza na uvozne proizvode čini 15,72% od ukupno prikupljenih prihoda, dok akciza na domaće proizvode čini 0,34%. U izvještajnom periodu u poređenju sa prethodnom godinom akciza na uvozne proizvode veća je za 11,54% (u apsolutnom iznosu za 161.355.040,00 KM), dok je sa druge strane akciza na domaće proizvode manja za 62,02% (ili u apsolutnom iznosu za 55.269.122,41 KM). Akciza na uvozne duvanske prerađevine u izvještajnom periodu veća je za 23,35%, odnosno za cca 177 miliona KM u odnosu na prethodnu godinu, dok su prihodi po osnovu akciza na domaći duvan i duvanske prerađevine u izvještajnom periodu manji za 96,31% odnosno za 52 miliona KM u odnosu na prethodnu godinu.

***Tabela 1: Pregled izdatih akciznih markica za domaće i uvozne duvanske prerađevine i duvan za pušenje***

|  |  |  |
| --- | --- | --- |
|  | **AKCIZNE MARKICE ZA DUVANSKE PRERAĐEVINE** | **AKCIZNE MARKICE ZA UVOZNI DUVAN ZA PUŠENJE** |
| **01.01.2022-31.12.2022** | 221.809.578 | 15.100.518 |

Prihodi od akciza na uvozne naftne derivate u 2022. godini manji su za 3,04% ili u apsolutnom iznosu za 21.448.381,62 KM u odnosu na 2021. godinu, dok prihodi od akciza na domaću naftu i naftne derivate u 2022. godini iznose samo 4.227,60 KM.

Grafičkim prikazom ispod predstavljena je obračunata akciza na uvozne naftne derivate u 2022. godini i poređenje sa 2021. godinom.

***Grafikon 3:******Obračunata akciza na uvozne naftne derivate***

# RASPODJELA PRIHODA

Prikupljeni neto prihodi za raspodjelu korisnicima prihoda u 2022. godine, iznosili su 7 milijardi i 827 miliona KM, i isti su u odnosu na 2021. godinu, kada su iznosili 6 milijardi i 920 miliona KM veći za 13,11% (cca 907 miliona KM).

UIO je raspodjelu i doznačavanje prikupljenih prihoda u 2022. godini, vršila shodno odlukama UO UIO i prema važećim koeficijentima raspodjele, te su nakon izdvajanja sredstava za minimalne rezerve u svrhu obezbjeđenja povrata sredstava obveznicima (iznos od 2 milijarde i 99 miliona KM) i za putarine za izgradnju autoputeva 0,25 KM (iznos od 393 miliona KM) korisnicima doznačena sredstava i to: 865,5 miliona KM u korist BiH - finansiranje institucija, 4 milijarde i 92 miliona KM u korist Federacije BiH, 2 milijarda i 235 miliona KM u korist Republike Srpske i 233 miliona KM u korist Distrikta Brčko BIH.

U 2022. godini Upravni odbor UIO usvojio je Odluku broj: 02-02-06-1/22 od 22.03.2022. godine o drugom privremenom poravnanju između korisnika raspodjele indirektnih poreza sa Jedinstvenog računa Uprave za indirektno oporezivanje za 2021. godinu ("Službeni glasnik BiH", broj 17/22), prema kojoj je Republika Srpska dužna da isplati Federaciji BiH 9.281.415,35 KM. UIO je dana 08.04.2022. godine izvršila drugo privremeno poravnanje između korisnika raspodjele, prema kojem se poravnanje između korisnika raspodjele vrši na teret tekućih prihoda od indirektnog oporezivanja na Jedinstvenom računu UINO koji pripadaju Republici Srpskoj, prenosom na račun Federacije BiH, u iznosu od 9.281.415,35 KM. Upravni odbor UIO je u 2022. godini usvojio i Odluku broj: 02-02-55-1/22 od 22.09.2022. godine o prvom privremenom poravnjanju između korisnika raspodjele indirektnih poreza sa Jedinstvenog računa Uprave za indirektno oporezivanje za 2022. godinu ("Službeni glasnik BiH", broj 66/22), prema kojoj je Federacija Bosne i Hercegovine dužna da isplati Republici Srpskoj 14.725.997,21 KM. UIO je dana 10.10.2022. godine izvršila prvo privremeno poravnanje između korisnika raspodjele, prema kojem se poravnanje između korisnika raspodjele vrši na teret tekućih prihoda od indirektnog oporezivanja na Jedinstvenom računu UIO koji pripadaju Federaciji Bosne i Hercegovine, prenosom na račun Republike Srpske, u iznosu od 14.725.997,21 KM.

***Tabela 2: Tabelarni pregled raspodjele doznačenih sredstava period 01.01.-31.12.2021/2022 godine***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **01.01.-31.12.** | **FBiH** | | | **RS** | | | **DB BiH** | | |
| **Doznačeno** | **Spoljni dug** | **Ukupno** | **Doznačeno** | **Spoljni dug** | **Ukupno** | **Doznačeno** | **Spoljni dug** | **Ukupno** |
| **(u mil. KM)** | | | **(u mil. KM)** | | | **(u mil. KM)** | | |
| **2021** | **3.069** | **509** | **3.578** | **1.708** | **242** | **1.950** | **196** | **7** | **203** |
| **2022** | **3.557** | **535** | **4.092** | **1.981** | **254** | **2.235** | **225** | **8** | **233** |
| **% promjene** | **15,89** | **5,00** | **14,34** | **15,98** | **5,22** | **14,64** | **14,75** | **6,24** | **14,45** |

\* *Napomena: % promjene odražava stvarne odnose iznosa raspodjele koji nisu zaokruženi kao što su podaci u navedenoj tabeli.*

U toku 2022. godine vršila se raspodjela prihoda od putarina za izgradnju autoputeva i izgradnju i rekonstrukciju drugih puteva u Bosni i Hercegovini (16 Naloga za prenos putarine 0,25 KM).Upravni odbor UIO je, dana 10.07.2018. godine, donio odluku o privremenoj raspodjeli prihoda od putarine za izgradnju autoputeva i izgradnju i rekonstrukciju drugih puteva (0,25 KM). Prema navedenoj Odluci u 2022. godini po osnovu putarina za izgradnju autoputeva i izgradnju i rekonstrukciju drugih puteva u Bosni i Hercegovini (0,25 KM) korisnicima su doznačena sredstva u iznosu od 353.598.915,52 KM (90% prihoda od putarine), kako slijedi:

* Federaciji BiH raspoređen je ukupan iznos od 208.623.360,16 KM (59,00%),
* Republici Srpskoj raspoređen je ukupan iznos od 137.903.577,05 KM (39,00%),
* Brčko Distriktu BiH raspoređen je ukupan iznos od 7.071.978,31 KM (2,00%).

# POVRAT INDIREKTNIH POREZA

UIO je u 2022. godini za potrebe povrata obveznicima indirektnih poreza rezervisala sredstva u iznosu od 2 milijarde i 99 miliona KM što je za 37,58% odnosno za cca 573 miliona KM više u odnosu na 2021. godinu, a što je prikazano na Grafikonu 1.

***Grafikon 4: Pregled rezervisanih sredstava za povrate po vrstama prihoda***

U 2022. godini, izvršen je povrat po osnovu 83.383 rješenja, od toga: 72.626 rješenja za povrat PDV-a, 2.547 rješenja za povrate sredstava uplaćenih u carinskom postupku, 3.820 rješenja za povrat PDV-a međunarodnim organizacijama i diplomatskim predstavništvima i po osnovu učešća u projektima koje finansira međunarodna zajednica, 4.368 rješenja za povrat akcize i 22 povrata po osnovu rješenja kojim je odobren povrat više uplaćene putarine za izgradnju autoputeva.

UIO se i dalje suočavala se sa problemima u blagovremenom izvršavanju povrata sredstava po osnovu položenih gotovinskih depozita za osiguranje duga, a koji su posljedica izvršene pljenidbe sredstava prije donesenih odluka. Iz gore navedenog razloga zaključno sa 31.12.2022. godine, 626 zaprimljenih i pripremljenih rješenja za izvršenje, u ukupnom iznosu od 918.451,16 KM, UIO nije u mogućnosti izvršiti, te nastupaju štetne posljedice, kako za UIO, tako i za poreske obveznike. Naime, obveznici pokreću izvršne postupke, i trenutno je pred Sudom BiH u toku 76 izvršnih postupaka, kao i 17 parničnih postupaka, a od navedenog broja parničnih postupaka 15 predmeta se odnose na tužbe gdje je tužilac Ministarstvo finansija i trezora BiH, što dovodi do značajnih troškova izvršnih postupaka, kamata i sl. koje se moraju podmirivati iz budžeta UIO. Pored navedenog dodatni problem je i činjenica da su komercijalne banke koje su u sistemu Jedinstvenog računa intenzivno u 2022. godini započele pljenidbu sredstava sa depozitnog računa za osiguranje duga po zaprimanju pravosnažnih izvršnih rješenja od strane Suda BiH, a što dodatno usložnjava predmetnu situaciju i dovodi potencijalno do pokretanja novih izvršnih postupaka od strane obveznika čija se sredstva plijene u svrhu izvršenja pravosnažnih izvršnih rješenja Suda BiH. Tako je zaključno sa 31.12.2022. godine u postupku prinudne naplate izvršena pljenidba sredstava sa depozitnih računa za osiguranje duga po osnovu 63 pravosnažna izvršna rješenja Suda BiH u ukupnom iznosu od 169.216,76 KM (glavni dug, troškovi postupka i zatezna kamata). UIO je i u 2022. godini redovno obavještavala Upravni odbor UIO o problemima koje je prouzrokovalo predmetno prinudno izvršenje, i sa kojima se UIO svakodnevno suočava, a poseban problem je nemogućnost izvršavanja povrata sredstava sa depozitnih računa za osiguranje duga, uz dostavljanje prijedloga za moguće rješenje navedene problematike i sprječavanje daljih posljedica po Jedinstveni račun za koji je odgovorna UIO, a što do sada nije dalo očekivane rezultate.

# PRINUDNA NAPLATA

Na dan 23.01.2023. godine (nakon proteka obračunskog perioda i plaćanja zaključno sa posljednim poreznim periodom u 2022. godini – 2112) evidentirano je ukupno duga (period nastanka duga je od 2012.-2022. godine) u iznosu od 401.334.712,25 KM i to:

- po osnovu PDV-a: 369.217.704,50 KM,

- po osnovu akcize: 14.523.915,29 KM,

- po osnovu carinskih dažbina: 15.003.077,50 KM,

- po osnovu ostalih prihoda (terminali): 2.590.014,96 KM

U poređenju stanja duga na kraju 2022. godine u odnosu na 2021. godinu (stanje duga 455.328.362,97 KM) evidentno je umanjenje ukupnog duga u 2022. godini za iznos od cca 54 miliona KM. Uzimajući u obzir podatak iz prethodnog izvještajnog perioda (Izvještaj o radu za 2021. godinu) gdje je u odnosu na 2020. godinu (529.346.532,68 KM), evidentirano umanjenje ukupnog duga za iznos od cca 74 mil KM, može se konstatovati da je ukupan iznos duga nad kojim se vodi postupak prinudne naplate u padu. Ukoliko se uzme u obzir da je u periodu od 2005.-2022. godine UIO prikupila ukupno 113.548.616.622,06 KM prihoda od indirektnih poreza, ostalih prihoda i taksi, ukupan dug nad kojim se vodi postupak prinudne naplate koji iznosi 401.334.712,25 KM, i to za period nastanka od 2012.-2022. godine, zauzima minimalni procentualni iznos i to 0,35% dok je taj procenat u 2021. godini iznosio 0,45%. Daljom analizom duga utvrđeno je da se 31,05 % duga odnosi na 50 dužnika (u 2021. godini procenat je iznosio 28,50% za 57 dužnika) čiji dug po osnovu neplaćenih indirektnih poreza prelazi preko milion KM. Isto tako, na pet najvećih dužnika, čiji dug prelazi preko 5 miliona KM, odnosi se 12,70 % (u 2021. godini procenat je iznosio 10,85%) ukupnog duga. U provedenim postupcima prinudne naplate u cilju namirenja duga milionskih dužnika provedene su sve mjere prinudne naplate u skladu sa važećim zakonskim i podzakonskim propisima. Kao i prethodnih godina najveći iznos duga odnosi se na dug po osnovu poreza na dodanu vrijednost nastalog prijavama samooporezivanja i razrezom po kontroli. U odnosu na ukupni iznos duga po osnovu neplaćenog PDV-a i akcize (ukupno 383.741.619,79 KM), izvršena je uporedna analiza dugova prema entiteskom sjedištu dužnika, kako slijedi :

***Tabela 3: Prinudna naplata PDV-a i akcize***

|  |  |  |
| --- | --- | --- |
| PDV i akciza – dug KM | 2021. | 2022. |
| Federacija BiH | 284.679.220,78 | 264.998.335,11 |
| Republika Srpska | 112.698.576,91 | 91.796.892,17 |
| Brčko Distrikt BiH | 29.286.195,60 | 26.946.392,41 |
| Ukupno | **426.663.993,29** | **383.741.619,79** |

U izvještajnom periodu, organizacione jedinice za prinudnu naplatu izdale su ukupno 42.023 naloga za prinudnu naplatu po osnovu neplaćenih indirektnih poreza, ostalih prihoda i taksi. U radu se nalazi preko 20.000 predmeta. U toku 2022. godine, u postupku prinudne naplate PDV-a i akcize, naplaćeno je ukupno 202.943.445,43 KM dok je u istom periodu 2021. godine naplaćeno 226.171.353,78 KM.

U pokrenutim postupcima prinudne naplate indirektnih poreza i ostalih prihoda, grupe za prinudnu naplatu vrše pljenidbu imovine shodno principu srazmjernosti u namirenju duga prema odredbi člana 13. Zakona o postupku prinudne naplate indirektnih poreza. U svrhu sagledavanja efekata naplate duga po osnovu pljenidbe iskazana je naplata po vrsti pljenidbe (Tabela 4.).

***Tabela 4: Rezultati pljenidbe za period 01.01 – 31.12.2022.***

|  |  |  |  |  |
| --- | --- | --- | --- | --- |
| **Vrsta pljenidbe** | **Ukupno po mjerama prinudne naplate na nivou UIO** | | | |
| **2022.** | | **2021.** | |
| **Broj radnji** | **Naplaćeno** | **Broj radnji** | **Naplaćeno** |
| Pljenidba gotovine | 3.692 | 2.433.115,40 | 1345 | 1.017.404,51 |
| Pljenidba novčanih sredstava u banci | 5.622 | 14.014.687,49 | 6089 | 9.213.641,94 |
| Prenos sredstava sa blokiranih računa kod banka ili dr. finansijskih institucija | 3.257 | 11.610.131,89 | 3345 | 13.652.758,18 |
| Pljenidba dužnikovih nenaplaćenih potraživanja i prava dužnika | 253 | 1.030.384,44 | 180 | 540.525,31 |
| Pljenidba plata, naknada, zarada i penzija | 380 | 88.787,43 | 374 | 70.901,75 |
| Pljenidba zakupnina | 87 | 1.131.502,24 | 99 | 671.338,76 |
| Posebna šema dužnika – naplaćeni dug | 5 | 197.530,49 | 2 | 185.499,91 |
| Prodaja oduzete imovine - aukcija | 23 | 71.117,29 | 12 | 13.430,20 |
| Prodaja oduzete imovine – direktna prodaja | 16 | 98.543,00 | 8 | 33.327,05 |
| Prodaja HOV | 36 | 67.558,27 | 16 | 102.155,53 |
| Naplaćena potraživanja u postupku restrukturiranja, stečajnom postupku i likvidacionom postupku | 0 | 1.509.147,06 | 18 | 611.841,66 |
| Naplaćeni iznos u sudskom izvršnom postupku (prodaja imovine opterećene založnim pravom) | 0 | 0,00 | 0 | 108.239,32 |
| **UKUPNO** | **13371** | **32.252.505,00** | **11488** | **26.221.064,12** |

U odnosu na iskazane tabelarne podatke, treba uobziriti činjenicu da ostvareni efekti pljenidbe ne ovise samo od pravovremenog poduzimanja mjera prinudne naplate nego i od drugih vanjskih faktora, i to prvenstveno platežne sposobnosti dužnika i raspoloživosti imovine pogodne za pljenidbu u cilju namirenja duga. Osim navedenih efekata pljenidbe u naplati duga, preduzimane su i druge propisane mjere prinudne naplate duga i to: obustavljanje transakcija preko bankovnih računa (rješenja o blokadi računa) – izdato ukupno 4.533 rješenja; pljenidba hartije od vrijednosti (HOV) – ukupno 15; pljenidba pokretne imovine – ukupno 15; pljenidba vozila – zaplijenjeno 90 vozila; pljenidba nekretnina – ukupno 90 i registrovane ukupno 67 zakonskih hipoteka.

Ukupno stanje duga nad kojim se vodi postupak stečaja i likvidacije prema prijavama potraživanja koje su knjižene u poresku aplikaciju ePorezi iznosi 156.084.516,77 KM (u 2021. godini taj dug iznosio je 157.667.823,95 KM), koji iznos se odnosi na priznata i nepriznata potraživanja nad kojim se vodi parnični postupak. Od ukupnog broja prijavljenih potraživanja prema entiteskim sjedištima stečajnih i likvidacionih dužnika iznos od 91.730.665,87 KM se odnosi na dužnike iz FBiH, iznos od 61.854.907,21 KM na dužnike iz RS dok se iznos od 2.498.943,69 KM odnosi na dužnike iz Brčko distrikta BiH. Prema raspoloživim evidencijama, ukupno stanje reprogramiranog duga iznosi: 10.846.511,38 KM (FBiH-6.095.162,50 KM, RS-4.703.727,96 KM, Brčko Distrikt BiH-47.620,92).

U izvještajnom periodu podnesene su 172 prijave potraživanja za namirenje duga u ukupnom iznosu od 15.853.142,97 KM u stečajnom i likvidacionom postupku, za razliku od prethodne godine gdje je evidentirano da je podneseno ukupno 310 prijava potraživanja za dug u ukupnom iznosu od 38.805.815,07 KM. Za razliku od prethodnih godina koje su karakterisale veliki broj otvorenih postupaka likvidacije po službenoj dužnosti, u toku 2022. godine takvih postupka je bilo u znatno manjem broju.

U izvještajnom periodu u postupku prinudne naplate zaprimljeno je ukupno 213 žalbi, dok je postupak vođen nad ukupno 290 predmeta po žalbama (iz 2021. godine preneseno je 77 žalbi). Riješeno je ukupno 224 predmeta (odbijeno 162, uvaženo 56 žalbe, prekid postupka 3 žalbe, obustavljeno 2 žalbe, odbačena 1 žalba) i preneseno 66 predmeta u rad u 2023. godinu. U odnosu na 2021. godinu u kojoj je zaprimljeno 239 žalbi smanjen je broj žalbi u izvještajnoj godini (213 žalbi). Najčešći razlozi za izjavljivanje žalbi se odnosi na osnov nastanka duga, iznos duga ili se žalbom pokušavaju osporiti radnje koje su prethodile postupku prinudne naplate (razrez po kontroli), a nisu osporavane u tim postupcima i na kreiranje naknadnih tereta prinudne nakon isteka redovnog roka plaćanja i zbog grešaka prilikom plaćanja prijavljenih obaveza obveznika. U UIO je prisutan nedostatak potrebnog broja izvršilaca za obavljanje poslova odlučivanja po žalbama u postupku prinudne naplate, s obzirom da ove poslove trenutno obavlja jedan stručni savjetnik za prinudnu naplatu.

U izvještajnom periodu organizacione jedinice za prinudnu naplatu su provodile i upravne postupke po zahtjevu stranaka za prihvat bjanko trasiranih mjenica kao sredstva osiguranja naplate carinskog duga po osnovu Lohn-poslova, zaprimljeno je i riješeno 14 zahtjeva (svi uvaženi), po zahtjevu za korištenje sveobuhvatne garancije na niži iznos za obezbjeđenje plaćanja indirektnih poreza u carinskom postupku unutrašnje obrade zaprimljeno su tri zahtjeva (1 uvažen; 1 odbijen i 1 zahtjev prenesen u 2023. godinu).Takođe, postupano je po zahtjevu za odgođeno plaćanje i plaćanje duga u ratama u redovnom periodu i periodu prinudne naplate i zaprimljeno je ukupno 174 zahtjeva od čega je 111 zahtjeva uvaženo, dok je 7 zahtjeva preneseno u rad u 2023. godinu. U toku 2022. godine smanjen je broj zahtjeva za odgođeno/plaćanje duga u ratama u odnosu na 2021. godinu kada je postupano po ukupno 223 zahtjeva. Najčešći razlozi za podnošenje zahtjeva za odgođeno/plaćanje duga u ratama odnosi se na i dalje aktuelnu ekonomsku situaciju izazvanu pandemijom korona virusa koja je dovela do otežanog poslovanja privrednih subjekata, pa i plaćanje obaveza po osnovu poreza na dodatu vrijednost. Dosadašnja iskustva u primjeni ovih instituta prinudne naplate pokazuju da značajan broj dužnika ne poštuje rokove za plaćanje, a problem predstavlja otežano namirenje duga prodajom u izvršnom postupku koji provode sudovi.

U izvještajnom periodu podnesen je 21 prijedlog za pokretanje izvršnih postupaka kod nadležnih sudova za ukupan iznos duga od 4.036.059,83 KM.

Prema raspoloživim podacima preuzetim iz informacionog podsistema ISOP, po osnovu neplaćenih novčanih kazni, evidentirano je ukupno duga u iznosu od 37.795.730,92 KM. Organizacione jedinice za prinudnu naplatu zaprimaju veliki broj izvještaja o dugu radi naplate novčanih kazni po prekršajima zbog nepodnošenja prijava samooporezivanja do 10-tog u mjesecu. U ukupnom broju predmeta prinudne naplate novčanih kazni izrečenih u toku 2022. godine oko 80 % predmeta prinude se odnosi na ove prekršaje s tim da je procenat prinudne naplate duga navedenih novčanih kazni ispod 10%.

Od osnivanja UIO do dana izvještaja, u postupku prinudne naplate proglašeno je nenaplativim ukupno 11.059.792,64 duga po raznim osnovama, s tim da se dio duga odnosi na dužnike kod kojih je evidentiran automatski razrez duga i kod poreskih obveznika gdje su osnivači stranci koji nemaju imovinu niti boravište u BiH.

Grupe za prinudnu naplatu su i u 2022. godini nastavile provoditi postupak donošenja rješenja kojim se dug po osnovu automatskog razreza dužnika i po osnovu indirektnih poreza, ostalih prihoda i taksi, proglašava zastarjelim, što je imalo za posljedicu otpis duga koji se evidentira u informacionim sistemima UIO (ISOP i ePorezi) (privremeno nenaplativi dugovi za period 2006. do određenog datuma 2012. godine za koje je nastupila zastarjelost, i sl.). Nakon provedenog postupka prinudne naplate i iscrpljivanja svih mogućnosti naplate duga, grupe za prinudnu naplatu donijele su ukupno 656 rješenja o zastari duga na osnovu kojih je izvršen otpis duga u ukupnom iznosu od 12.405.304,65 KM. U odnosu na 2021. godinu, donesen je manji broj rješenja za otpis duga (u 2021. godini doneseno ukupno 712 rješenja dok je u ranijim godinama doneseno 3055 rješenja) i otpisan manji iznos duga (ukupno otpisano u 2021. godini 11.832.253,68 KM, dok je u 2020. godini otpisano ukupno 27.550.364,13 KM).

## Stanje oduzete robe u Centralnom skladištu i u regionalnim centrima

U toku 2022. godine privremeno je oduzeta, zaprimljena i procjenjena roba u vrijednosti od 1.333.571,69 KM na nivou UIO što je za 55,37 % manje u odnosu na 2021. godinu kada je ukupna vrijednost oduzete, zaprimljene i procjenjene vrijednosti robe iznosila 2.988.051,46 KM. Postupajući u skladu sa Uputstvom o uništenju i ustupanju carinske robe, u toku 2022. godine izvršeno je uništenje pravosnažno oduzete robe u iznosu od 1.569.468,10 KM na nivou UIO što je za 3,58% više u odnosu na 2021. godinu, kada je izvršeno uništenje robe u iznosu od 1.515.209,55 KM. U 2022. godini održano je 17 javnih aukcija prvi i drugi put, te 40 direktnih prodaja, od kojih 23 po hitnom postupku na kojima je vršena prodaja oduzete robe.

***Tabela 5: Vrijednost privremeno oduzete robe u 2022. godini, po kvartalima***

|  |  |  |  |
| --- | --- | --- | --- |
| **VRIJEDNOST PRIVREMENO ODUZETE ROBE U 2022 – PO KVARTALIMA** | | | |
| I KVARTAL | II KVARTAL | III KVARTAL | IV KVARTAL |
| 45,479.43 | 22,546.69 | 832,860.86 | 432,684.71 |

U izvještajnom periodu izvršena je prodaja robe za koju su se stekli uslovi za prodaju u ukupnom iznosu od 196.265,57 KM što je za 78,73 % više u odnosu na 2021. godinu, kada je ukupna vrijednost prodate robe bila 109.811,92 KM. Otkup oduzete robe, u toku 2022. godine izvršen je u Regionalnom centru Mostar i Sarajevo u ukupnom iznosu od 23.606,48 KM, odnosno 18.464,33 KM u Regionalnom centru Mostar i 5.142,15 KM u Regionalnom centru Sarajevo. U skladu sa članom 16. stav 2. Uputstva o postupanju sa robom oduzetom u krivičnom i prekršajnom postupku, zaplijenjenom u upravnom postupku i ustupljenom u korist BiH („Službeni glasnik BiH”, broj: 26/14) u 2022. godini izvršen je povrat privremeno oduzete robe na nivou UIO u iznosi 506.525,41 KM licu od kojeg je privremeno oduzeta, što je za 20,39 % manje u odnosu na 2021. godinu kada je izvršen povrat robe u vrijednosti od 636.298,75 KM. Takođe je postupajući u skladu sa Uputstvom o uništenju i ustupanju crinske robe u toku 2022. godine izvršeno uništenje pravosnažno oduzete robe u iznosu od 1.569.468,10 KM na nivou UIO što je za 3,58% više u odnosu na 2021. godinu kada je izvršeno uništenje robe u iznosu od 1.515.209,55 KM. Postupak uništenja oduzetih motornih vozila okončan je u 2019. i 2021. godini i naplaćen je iznos od 442.888,82 KM (RC Mostar - naplaćeno 124.369,43 KM; RC Sarajevo - naplaćeno 108.200,90 KM; RC Tuzla – naplaćen iznos od 98.719,84 KM; Centralno skladište i RC Banja Luka – naplaćen iznos od 111.598,65 KM). Planirano je da se u 2023. godini provede novi postupak uništenja vozila za koja su se stekli uslovi za postupanje.

# KONTROLNE AKTIVNOSTI

## Analiza rizika

Ključne aktivnosti u 2022. godini definisane su Strategijom Odjeljenja za analizu i upravljanje rizicima, kojom je planirana identifikacija i analiza rizika na tri nivoa: strateškom, operativnom i taktičkom.

Na *taktičkom* nivou izvršene su sljedeće analize:

* Dvanaest mjesečnih analiza o izvršenim povratima PDV-a po PDV prijavama;
* Analiza obračunate akcize na uvozne proizvode za 2021. godinu, sa ciljem praćenja trendova i identifikacije glavnih područja rizika i rizičnih obveznika;
* Analiza obračunate akcize na domaće proizvode za 2021. godinu, čiji je cilj prikaz trendova proizvodnje domaćh akciznih proizvoda u BiH, kao i identifikacija glavnih područja rizika i rizičnih obveznika;
* Mjesečne analize obračunate domaće i uvozne akcize za januar i februar 2022. godine, za potrebe internog praćenja trendova i rizika.
* Analiza PDV-SL-2 obrazaca u 2020. i 2021. godini. Predmet analize su odobreni PDV-SL-2 obrasci, odnosno zahtjevi za povrat PDV-a stranim državljanima koji nemaju prebivalište u BiH, sa ciljem da se prepoznaju rizici, utvrde mogući rizični obveznici i daju preporuke u cilju suzbijanja prepoznatih rizika.
* Analiza obračunate akcize na uvozne proizvode za I kvartal 2022. godine, sa ciljem praćenja trendova i identifikacije glavnih područja rizika i rizičnih obveznika;
* Analiza neaktivnih obveznika u sistemu PDV-a koji vrše spoljnotrgovinski promet, koja je izrađena u cilju identifikacije rizičnih obveznika i smanjenja rizika poštovanja propisa u oblasti registracije, podnošenja, tačnog prijavljivanja i rizika imanentnih spoljnotrgovinskom prometu.
* Analiza obračunate akcize na uvozne proizvode za prvih šest mjeseci 2022. godine, sa ciljem praćenja trendova i identifikacije glavnih područja rizika i rizičnih obveznika;
* Analiza obračunate akcize na domaće proizvode za prvih šest mjeseci 2022. godine, čiji je cilj prikaz trendova proizvodnje domaćh akciznih proizvoda u BiH, kao i identifikacija glavnih područja rizika i rizičnih obveznika;
* Analiza efikasnosti kontrola predloženih od strane Odjeljenja za analizu i upravljanje rizicima u 2019, 2020. i 2021. godini, sa ciljem ocjene uspješnosti selekcije rizičnih segmenata, djelatnosti i pojedinačnih obveznika na osnovu finansijskog rezultata kontrole.

Na operativnom nivou analiza rizika je u toku 2022. godine dostavila prijedlog za kontrolu u oblasti poreza za 1.343 rizična obveznika, od čega je završeno 1.220 kontrola, 121 kontrola je u toku, a za dvije kontrole nisu pokrenuti postupci. Efekat završenih kontrola i kontrola u toku za koje je do momenta izvještavanja iskazan rezultat iznosi 13.996.833 KM. Parametri, koji su korišteni za identifikaciju rizičnih obveznika postavljeni su u skladu sa preporukama OECD Vodiča za upravljanje poštovanjem poreskih propisa i podijeljeni su u četiri ključne oblasti: registracija, podnošenje prijava, prijavljivanje poreskih obaveza i plaćanje. Osim toga, korišten je i benchmarking na način da je vršeno poređenje ponašanja određenog obveznika sa obveznicima koji pripadaju istoj vrsti djelatnosti. U postupku vrednovanja parametara rizika, najveći značaj imali su finansijski parametri. Na osnovu postavljenih parametara rizika, izvršena je i analiza poreskih obveznika, kojim na izvršenje dospjeva zahtjevani povrat i/ili neiskorišteni poreski kredit te su na osnovu ukupnog broja bodova rizika obveznici grupisani u tri rizična područja (visok, srednji i nizak rizik).

Za potrebe provođenja zajedničkih aktivnosti UIO i Poreske uprave Brčko distrikta, izvršena je analiza i identifikovani su rizici koji se vežu za obveznike koji posluju na Tržnici Arizona, te je na osnovu modela procijenjena rizičnost i selektovano je 30 obveznika koji će biti predmet kontrolnih aktivnosti. U 2022. godini kroz aplikaciju RIDB, organizacione jedinice UIO su dostavile 98 IOR-a kojima se traži kreiranje novih kriterija selektiviteta i četiri IOR-a za modifikaciju postojećeg kriterija selektiviteta. Na dan 31.12.2022. godine u carinskom informacionom podsistemu ASYCUDA World je aktivno 167 kriterija selektiviteta, od čega je 163 opštih kriterija i četiri lokalna kriterija selektiviteta. Na osnovu relevantnih IOR-a urađeno je 65 Izvještaja o riziku, dostavljeno je šest Obavijesti o riziku nadležnim organizacionim jedinicama UIO, i jedan Obavještajni obrazac.

U toku 2022. godine izvršena je evaluacija kriterija selektiviteta (izuzev jednog za koji se čeka stručno mišljenje) koji su preuzeti od Komisije za selektivitet i određeno je dalje postupanje sa tim kriterijima selektiviteta. Analiza rizika je učestvovala u izradi fiksnog dijela plana naknadnih carinskih kontrola za 2023. godinu, te su shodno Metodologiji pripreme godišnjeg plana naknadnih carinskih kontrola izvršene sljedeće aktivnosti: evaluacija efikasnosti indikatora koji su korišteni za planiranje fiksnog dijela plana naknadnih carinskih kontrola u 2022. godini, priprema baze podataka sa svim relevantnim dostupnim podacima koja je poslužila kao osnov za analizu rizika, identifikacija prijedloga indikatora rizika na osnovu analiza baziranih na rasploživim izvorima, analize prema utvrđenih 10 indikatora od ukupno 23 indikatora i selekciju carinskih obveznika za utvrđene indikatore rizika, sačinjena zbirna tabela svih indikatora dostavljenih od drugih nosilaca analize (grupe za kontrolu i Odsjek za kontrolu iz Sektora za carine) i izvršena je random selekcija obveznika za kontrolu.

Provedene su pripremne aktivnosti za izradu Strategije unapređenja poštovanja propisa u oblasti indirektnih poreza za period 2022. – 2024. godina i izrađena je Metodologija za izradu Strategije unapređenja poštovanja propisa o indirektnom oporezivanju, čiji je osnovni cilj bolje razumijevanje procesa izrade i implementacije Strategije i namijenjen je rukovodiocima UIO, ali i ostalim zaposlenim koji su uključeni u realizaciju aktivnosti Akcionog plana Strategije; izrađen je opšti pregled rizika za 2022. godinu, na osnovu kvantitativne analize internih i eksternih podataka, zaprimljenih podataka i informacija od drugih organizacionih jedinica, kao i rezultata istraživanja koje su sprovele druge organizacione jedinice; izvršena je procjena rizičnih segmenata za odabir prioritetnih oblasti u kojima će se provesti Program poštovanja propisa rizične oblasti; pripremljen je nacrt Strategije, u dvije verzije, od kojih je jedna namijenjena eksternim korisnicima, a druga verzija je namijenjena za službenu upotrebu; pripremljen je nacrt Akcionog plana Strategije, koji sadrži detaljan opis aktivnosti koje je potrebno provesti u narednom periodu, rokove i nosioce aktivnosti. U okviru realizacije aktivnosti Strategije unapređenja poštovanja propisa o indirektnom oprezivanju urađeno je sljedeće: izvršena je identifikacija lica koja prema podacima iz fiskalnih kasa dobijenim na osnovu Memoranduma o institucionalnoj saradnji, razmjeni i ustupanju podataka o poreskim obveznicima, u 2021. godini ostvaruju promet (poreska stopa A) preko 50.000 KM, a koja nisu obveznici sa stanovišta PDV-a; identifikovani su obveznici koji prema podacima iz entitetskih poreskih uprava nisu aktivni, a u Jedinstvenom registru obveznika indirektnih poreza imaju status aktivan, uz uslov da u toku prva tri mjeseca 2022. godine nisu iskazali isporuke u PDV prijavama; identifikovani su obveznici koji su registrovani u Jedinstvenom registru obveznika indirektnih poreza po osnovu PDV-a, a nisu podnosili PDV prijave u periodu 2101-2203; identifikovani su obveznici koji su u periodu 1701 – 2112 u svim poljima PDV prijave iskazali nule; identifikovani su obveznici koji nisu blagovremeno podnosili PDV prijave iz grupe velikih poreskih obveznika i ostalih poreskih obveznika koji su imali promet do 50.000 KM iz područja djelatnosti u kojima je utvrđena najveća stopa neblagovremenog podnošenja prijava, O - Javna uprava i odbrana; obavezno socijalno osiguranje, H2 - Vodeni i zračni prevoz, poštanske i kurirske djelatnosti, I2 - Djelatnost pripreme i usluživanja hrane i pića i C1 - Proizvodnja prehrambenih proizvoda, pića i duvanskih proizvoda, i koji su prestali sa radom; izvršena je Analiza PDV obveznika koji su u 2021. godini zahtijevali povrat/ kredit, za potrebe provođenja Programa poštovanja propisa u oblasti zahtijevanog povrata/kredita. Analiza je izrađena u cilju sagledavanja generalne slike u predmetnoj oblasti i kao polazna osnova za planiranje aktivnosti Programa. Vezano za predmetnu aktivnost identifikovani su najrizičniji obveznici (100 obveznika) i dostavljeni Sektoru za poreze kao prijedlog za kontrolu. Izvršena je analiza uticaja komunikacije kako bi se na osnovu ključnih pokzatelja ispitao uticaj informativne kampanje na ponašanje i nivo poštovanja propisa obveznika iz pomenute grupe; u oblasti carina aktivnosti na provođenju Akcionog plana Strategije bile su posvećene unapređenju postupaka izrade analize rizika u pravcu poboljšanja identifikacije parametara selektiviteta, te unapređenju postupka evaluacije kriterija selektiviteta, što je rezultiralo smanjenim procentom carinskih deklaracija koje carinski informacioni sistem upućuje na crvenu traku selektiviteta, a koji je u decembru 2022. godine iznosio 28,7%.

Obavljanje redovnih poslova u oblasti analize i upravljanja rizicima značajno je otežano usljed nedostatka zaposlenih i adekvatnih analitičkih alata koji predstavlja ozbiljno ograničenje u razvoju analize rizika u skladu sa rastućim potrebama i ciljevima.

## Carinska kontrola

U izvještajnom periodu u oblasti carinske kontrole provedeno je ukupno 846 naknadnih kontrola, što predstavlja 85% realizacije plana kontrola (planirano 1000 kontrola) (*Tabela 6*).

***Tabela 6: Realizacija plana kontrola u 2022. godini***

|  |  |  |  |  |
| --- | --- | --- | --- | --- |
| **RB** | **KONTROLA** | **OSTVARENJE PLANA** | | **PROCENAT** |
| **PLANIRANO 2022. g** | **OSTVARENO 2022. g** |
| 1 | **Fiksni dio plana za kontrolu** | 600 | 431 | 72% |
| 2 | **Varijabilni dio plana za kontrolu** | 400 | 415 | 104% |
|  | **UKUPNO** | **1.000** | **846** | **85%** |

U izvještajnom periodu ukupan broj provedenih kontrola manji je za 154 kontrole ili za 15% u odnosu na planirani, i to fiksnih-potpunih kontrola urađeno je manje u odnosu na planirano za 169 kontrola ili za 28%, dok je varijabilnih kontrola urađeno više u odnosu na planirano za 15 kontrola ili za 4%.

***Tabela 7: Naknadna naplata u postupku carinske kontrole u 2022. godini***



Analizirajući efekte provedenih kontrola evidentno je da je najveće ostvarenje naknadne naplate, od ukupno naplaćenog iznosa ostvaren u RC Banja Luka sa 103%, RC Tuzla sa 87%, RC Mostar 84% i u RC Sarajevo sa 62%. Ostvarena je naknadna naplata u carinskoj kontroli u ukupnom iznosu od 2.076.699,83 KM što je za 22% manje u odnosu na predloženi iznos naplate, ili za 572.981,14 KM.

***Tabela 8: Komparativni prikaz naknadne naplate u postupku carinske kontrole 2021/2022. godina***

Nivo naknadne naplate ostvarene u 2022. godini u iznosu 2.076.827,33 KM čini povećanje za 181% u odnosu na ostvareni nivo naplate u 2021. godini, odnosno za 1.336.953,50 KM. Grupe za kontrolu, po izvršenim kontrolama i sačinjenim zapisnicima, pokrenule su 1.758 prijedloga za naknadnu naplatu, provele 1.879 upravnih postupaka, te donijele 1.678 prvostepenih upravnih rješenja. Podnijele su 14 prekršajnih naloga i dva zahtjeva za pokretanje prekršajnog postupka, te po osnovu prekršaja naplatile iznos od 11.800,00 KM.

Pored navedenog u izvještajnom periodu su provođene aktivnosti kontinuiranog praćenja, evidentiranja, razduženja dozvola za uvoz/izvoz opojnih droga i psihotropnih supstanci, lijekova koji sadrže psihotropne supstance, dozvola za uvoz/izvoz prekursora-ukupno 123, kontinuirano su vršene provjere obveznika u deregistraciji/likvidaciji – ukupno 669 obveznika gdje je izdato 10 naloga za naknadnu carinsku kontrolu, sačinjeavani su mjesečni izvještaji o izvozu malina za Federalno ministarstvo privrede, vodoprivrede i šumarstva, pratćenje i analiza sedmičnih izvještaja o uvozu motornih vozila i uvozu roba porijeklom iz azijskih i afričkih zemalja. Takođe službenici Sektora za carine su u izvještajnom periodu učestvovali u koordinaciji i provođenju sljedećih operativnih akcija: EMPACT ENVI CRIME 2022-Otpad, DOUBLETON-Procjena obima revizije prihoda zbog pogrešnog svrstavanja alkoholnih pića i uspostavljanje uslova za operativne aktivnosti u domeni provođenja propisa, PANGEA XV-Borba protiv farmaceutskog kriminala u kojem su uključene proizvodnja, trgovina i stavljanje u promet falsifikovanih lijekova, ukradenih i nezakonitih lijekova i medicinskih sredstava, SHIELD III-antidoping politika - doping supstance (proizvodi za doping sredstva /medicinske supstance/lijekovi), SEE JAD 2022-Zajednička operativna akcija planirana i kordinisana u okviru EMPACT za vatreno oružje, za kokain-kanabis-heroin, za trgovinu ljudima i ilegalne migracije, KNOCKOUT-fokus na expresnim pošiljkama odabranih novih psihoaktivnih supstanci (NPS) potencijalno korišćenih u seksualnim napadima uz pomoć droga, OPSON XII-sprječavanje krijumčarenja i suzbijanje ilegalne trgovine „hranom i pićem" i krivotvorenim proizvodima, FAST-AIR-otkrivanje i zaustavljanje pošiljki sa zabranjenom robom - paketi koji se dostavljaju putem usluga kurirske dostave (npr. DHL, FedEx, UPS) i usluga brze pošte, kao i na razmjenu informacija o otkrivenim pošiljkama na aerodromima. U okviru projekta HALT (Zaustavljanje ilegalne trgovine i prometa naoružanjem) održavani su sastanci multiresorne radne grupe i sastanak sa Carinskom upravom Crne Gore, te je obučeno 616 službenika.

## Poreska kontrola

U izvještajnom periodu u oblasti indirektnih poreza u unutrašnjem prometu, Sektor za poreze je u skladu sa propisanim nadležnostima, proveo značajne aktivnosti na osiguranju prikupljanja prihoda i jačanju poreske discipline, s ciljem povećanja stepena dobrovoljnog poštovanja propisa od strane obveznika indirektnih poreza. U skladu sa važećim propisima, a na osnovu rezultata provedenih kontrola, dat je akcenat dodatnom unapređenju, modernizaciji i poboljšaju poslovnih procesa, posebno putem efikasnog planiranja, komunikacije, razmjene podataka i izvještavanja unutar Sektora za poreze, komunikacije sa drugim organizacionim jedinicama UIO, komunikacije i saradnje sa poreskim obveznicima u okvirima nadležnosti Sektora za poreze, te identifikovanja prioriteta za provođenje kontrola shodno godišnjem planu kontrola i na osnovu preporuka Odjeljenja za analizu i upravljanje rizicima. U 2022. godini provođene su kontrolne aktivnosti po Planu kontrola povrata shodno Programu poštovanja propisa za obveznike kod kojih je evidentiran rast zahtjevanog povrata ili neiskorištenog kredita, pored navedenih i kontrole kojima su kontrolisani obveznici koji se bave uslugama brze pošte. Podaci iz evidencija obveznika putem e-nabavki i e-isporuka dodatno su poslužile u identifikovanja potencijalno rizičnih poreskih obveznika.

Sektor za poreze je u skladu sa svojim nadležnostima tokom 2022. godine provodio sistem finansijskog upravljanja i kontrole, te je kroz izdavanje naloga za internu kontrolu i izradu izvještaja o provedenoj internoj kontroli sa prijedlogom mjera, radio na izradi akata kojima su naložena jednoobrazna postupanja svih organizacionih jedinica u sastavu Sektora za poreze.

### Revizija i kontrola

U oblasti revizije i kontrole u 2022. godini realizovaono je 3% više kontrola od planiranog broja, budući da je planirano 6.761 kontrola, a izvršeno 6.969 kontrola. Kada su u pitanju potpune kontrole planirano je 4.870 potpunih kontrola, a izvršene su 4.925 potpune kontrole, što znači da je postotak realizacije potpunih kontrola veći za 1% od planiranog broja. U izvještajnom periodu izvršeno je 4% manje kontrola u odnosu na isti period 2021. godine. *(Tabela 9.)*

***Tabela 9: Izvještaj o planiranim i realizovanim aktivnostima Odsjeka za reviziju i kontrolu***

|  |  |  |  |  |  |
| --- | --- | --- | --- | --- | --- |
| **Planirane i realizovane kontrole** | **Broj izvršenih kontrola u periodu I-XII 2021. god.** | **Broj planiranih kontrola u periodu I-XII 2022. god** | **Broj izvršenih kontrola u periodu I-XII 2022. god** | **Broj izvršenih kontrola u periodu I-XII 2022. god u odnosu na period  I-XII 2021. god. (%)** | **Realizacija planiranih kontrola za period I-XII 2022. god (%)** |
|  | 1 | 2 | 3 | 4 (3/1) | 5 (3/2) |
| **Banjaluka** | 1.600 | 1.158 | 1.449 | 91% | 125% |
| **Mostar** | 1.361 | 1.455 | 1.237 | 91% | 85% |
| **Sarajevo** | 2.394 | 2.324 | 2.349 | 98% | 101% |
| **Tuzla** | 1.913 | 1.825 | 1.934 | 101% | 106% |
| **Ukupno sve kontrole** | **7.268** | **6.761** | **6.969** | 96% | 103% |
| **Ukupno potpune kontrole** | **5.272** | **4.870** | **4.925** | 93% | 101% |

Ukupni bruto efekti tj. razrezi dodatno utvrđene obaveze po rješenjima inspektora u kontrolama iznose 49.742.047,00 KM, dok neto efekti (koji se dobiju kada se od bruto efekta oduzmu iznosi poništenih rješenja iz tekuće i prethodnih godina) iznose 38.818.595,00 KM. Bruto efekti u izvještajnom periodu veći su za 2,79 % u odnosu na isti period 2021. godine, kad su iznosili 48.392.650,00 KM. Neto efekti kontrola su 38.818.595,00 KM i manji su za 1,43 % u odnosu na isti period 2021. godine, kada su iznosili 39.383.136,00 KM, a kao rezultat poništenih prvostepenih rješenja iz ranijih perioda u drugostepenim upravnim postupcima u kojima su rješenja postala konačna u ovom izvještajnom periodu i predmeti vraćeni na ponovni postupak. (*Tabela 10*)

***Tabela 10: Pokazatelji rada Odsjeka za reviziju i kontrolu – efekti***

|  |  |  |  |  |  |
| --- | --- | --- | --- | --- | --- |
| **Redni broj** | **Radni zadaci** | **I-XII 2022.** | **I-XII 2021.** | **Razlika** | **Procenat povećanja /smanjenja u %** |
| **1** | **2** | **3** | **4** | **5 (3-4)** | **6(5/4)** |
| **1.0.** | **Ukupan broj izvršenih kontrola** | 6.969 | 7.268 | -299 | **-4,11%** |
| **1.1.** | **Broj potpunih kontrola** | 4.925 | 5.272 | -347 | -6,58% |
| **1.2.** | **Broj djelimične sa razrezom/ ograničene** | 520 | 597 | -77 | -12,90% |
| **1.3.** | **Broj djelimične bez razreza/ informativne** | 1.204 | 1.178 | 26 | 2,21% |
| **1.4.** | **Broj kontrola neobveznika** | 320 | 220 | 100 | 45,45% |
| **1.5.** | **Broj ograničenih provjera** | 401 | 567 | -166 | -29,28% |
| **1.6.** | **Broj ostalih provjera** | 787 | 565 | 222 | 39,29% |
| **2.0.** | **Bruto efekti   (po PDV i akciznoj prijavi)** | 44.987.468 | 47.716.600 | -2.729.132 | -5,72% |
| **2.1.** | **Efekti po ručnom zaduženju      (putarina + jednokratne uplate)** | 4.754.578 | 676.050 | 4.078.528 | 603,29% |
| **2.2.** | **Ukupni bruto efekti                      (2.+2.1.)** | **49.742.047** | **48.392.650** | **1.349.397** | **2,79%** |
| **2.3.** | **Umanjenja po žalbi u prvostepenom postupku** | -3.710.429 | -5.620.376 | 1.909.948 | -33,98% |
| **2.4.** | **Umanjenja po žalbi u drugostepenom postupku** | -6.119.547 | -3.831.181 | -2.288.366 | 59,73% |
| **2.5.** | **Umanjenja po odluci Suda** | -521.126 | 0 | -521.126 |  |
| **2.6.** | **Ostala umanjenja** | -514.835 | 0 | -514.835 |  |
| **2.7.** | **Korekcije efekata u obnovi postupka i ostali vanredni pravni lijekovi** | -57.515 | -147.957 | 90.442 | -61,13% |
| **2.8.** | **Neto efekti           (2.0.+2.3.+2.4+2.5.+2.6+2.7)** | 34.064.016 | 38.117.086 | -4.053.070 | -10,63% |
| **2.9.** | **Ukupni neto efekti                         (2.8.+2.1.)** | **38.818.595** | **39.383.136** | **-564.541** | **-1,43%** |

### Kontrola velikih poreskih obveznika

U oblasti kontrole velikih poreskih obveznika u periodu 01.01-31.12.2022. godine realizovao je 12,33 % više kontrola od planiranog broja, budući da je planirano 1.370 kontrola, a izvršeno 1.539 kontrola. Kada su u pitanju potpune kontrole planirano je 605 potpunih kontrola, a izvršeno je 606 potpunih kontrola, što znači da je postotak realizacije potpunih kontrola veći za 0,16 % od planiranog broja. U izvještajnom periodu izvršeno je 18,29 % više kontrola u odnosu na isti period 2021. godine. (*Tabela 11.)*

***Tabela 11: Izvještaj o planiranim i realizovanim aktivnostima Odsjeka za kontrolu velikih poreskih obveznika***

|  |  |  |  |  |  |
| --- | --- | --- | --- | --- | --- |
| **Grupe za kontrolu velikih poreskih obveznika** | **Broj izvršenih kontrola u periodu I-XII 2021. god.** | **Broj planiranih kontrola u periodu I-XII 2022. god.** | **Broj izvršenih kontrola u periodu I-XII 2022. god.** | **Broj izvršenih kontrola u periodu I-XII 2022. god. u odnosu na period I - XII 2021. god. (%)** | **Realizacija planiranih kontrola za period I-XII 2022. god. (%)** |
| 1 | 2 | 3 | 4=3/1 | 5=3/2 |
| **Banjaluka** | 404 | 360 | 464 | 114,85% | 128,88% |
| **Mostar** | 180 | 215 | 217 | 120,55% | 100,93% |
| **Sarajevo** | 376 | 470 | 470 | 125,00% | 100,00% |
| **Tuzla** | 341 | 325 | 388 | 113,78% | 119,38% |
| **Ukupno sve kontrole** | **1.301** | **1.370** | **1.539** | **118,29%** | **112,33%** |
| **Ukupno potpune kontrole** | **631** | **605** | **606** | **96,03%** | **100,16%** |

Ukupni bruto efekti tj. razrezi dodatno utvrđene obaveze po rješenjima inspektora u kontrolama iznose 14.760.892 KM dok neto efekti (koji se dobiju kada se od bruto efekata oduzmu iznosi poništenih rješenja iz tekuće i prethodnih godina) iznose 8.118.870 KM. Bruto efekti su niži za 6,79% u odnosu na isti period 2021. godine, kada su iznosili 15.835.895 KM. Neto efekti kontrola su niži za 36,53 procentna poena u odnosu na isti period 2021. godine, kada su iznosili 12.792.649 KM.

***Tabela 12: Pokazatelji rada Odsjeka za kontrolu velikih poreskih obveznika - efekti***

|  |  |  |  |  |
| --- | --- | --- | --- | --- |
| Radni zadaci | Period 2022 | Period 2021 | Razlika | Procenat povećanja /smanjenja u % |
| 2 | 3 | 4 | 5 (3-4) | 6(5/4) |
| Bruto efekti (po PDV i akciznoj prijavi) | 13.150.757 | 13.817.376 | -666.619 | -4,82% |
| Efekti po ručnom zaduženju | 1.610.135 | 2.018.520 | -408.384 | -20,23% |
| Ukupni bruto efekti | 14.760.892 | 15.835.896 | -1.075.003 | -6,79% |
| Umanjenja po žalbi u prvostepenom postupku | -1.514.042 | -185.076 | -1.328.966 | 718,07% |
| Umanjenja po žalbi u drugostepenom postupku | -5.080.043 | -2.899.342 | -2.180.700 | 75,21% |
| Korekcije efekata u obnovi postupka | -47.937 | 41.172 | -89.109 | -216,43% |
| Ukupni neto efekti | 8.118.870 | 12.792.650 | -4.673.779 | -36,53% |
| Gradivni PDV po izvršenim kontrolama | 16.368.159.490 | 12.904.193.912 | 3.463.965.578 | 26,84% |
| Broj izdatih prekršajnih naloga | 665 | 741 | -76 | -10,26% |
| Ukupan iznos izrečene kazne po prekršaju | 2.201.748 | 2.570.063 | -368.314 | -14,33% |
| Broj zahtjeva za pokretanje prekršajnog postupka | 12 | 18 | -6 | -33,33% |
| Ukupno naplaćen iznos po prekršajnim nalozima | 419.529 | 563.604 | -144.074 | -25,56% |
| Ukupan broj prekršajnih naloga za koje je zatraženo sudsko odlučivanje | 95 | 102 | -7 | -6,86% |
| Broj poslanih zahtjeva za informaciju | 142 | 82 | 60 | 73,17% |
| Broj primljenih zahtjeva za informaciju | 105 | 94 | 11 | 11,70% |
| Broj poslanih kontrolnih poruka | 2811 | 2774 | 37 | 1,33% |
| Broj poslatih obrazaca 4x4 Sektoru 05 | 3 | 2 | 1 | 50,00% |
| Broj obavještenja o postojanju počinjenom krivičnom djelu | 39 | 42 | -3 | -7,14% |
| Broj izjavljenih žalbi na rješenje inspektora | 47 | 81 | -34 | -41,98% |
| Broj poništenih rješenja po žalbi po rješenju šefa Grupe | 7 | 1 | 6 | 600% |
| Broj poništenih rješenja u II stupnju | 31 | 26 | 5 | 19,23% |

## Suzbijanje krivičnih djela i prekršaja

U oblasti suzbijanja krivičnih djela i prekršaja u izvještajnom periodu preduzimane su radnje na provođenju planiranih aktivnosti na otkrivanju i sprječavanju krijumčarenja i nelegalnog prometa roba i ostvareni rezultati su iskazani u tabelarnom pregledu *(Tabela 13).*

***Tabela 13:Pregled aktivnosti u oblasti suzbijanja krivičnih djela i prekršaja u 2022. godini***

|  |  |  |  |  |
| --- | --- | --- | --- | --- |
| **Aktivnosti** | **Pokazatelji** | | | **Procenat pada ili rasta +/-** |
| **Pokazatelj rezultata** | **Planirano** | **Ostvareno** |
| **2022** | **2022** |
| Otkrivanje i procesuiranje prekršaja iz oblasti indirektnog oporezivanja, s akcentom na suzbijanju nelegalnog prometa roba bez porijekla i nedozvoljenog prometa akciznih proizvoda posebno duhana i duhanskih prerađevina | Broj otkrivenih prekršaja izvan lokacija UIO | 590 | 533 | -9,66% |
| Preduzimanje mjera i aktivnosti na otkrivanju i sprečavanju krijumčarenja i ilegalnog prekograničnog prometa roba | Broj otkrivenih prekršaja na lokacijama UIO | 65 | 95 | +46,15% |
| **UKUPNO:** | Broj otkrivenih prekršaja | 655 | 628 | -4,12% |
| Obavještajno informisanje putem otvorene linije STOP-ŠVERCU | Broj zaprimljenih informacija putem otvorene linije | 600 | 677 | +12,83% |
| Razmjene obavještajnih podataka na domaćem nivou u oblasti indirektnih poreza | Broj upućenih i zaprimljenih obavještajnih informacija na domaćem nivou | 100 | 110 | +10% |
| Razmjene obavještajnih podataka na međunarodnom nivou u oblasti indirektnih poreza | Broj upućenih i zaprimljenih zahtjeva na međunarodnom nivou | 30 | 71 | +136,67% |
| Razmjene podataka sa Interpol-om i Europol-om | Broj zaprimljenih informacija od strane Europol-a i Interpol-a putem zaštićene linije | 150 | 228 | +52% |
| Učešće u međunarodnim operativnim akcijama | Broj realizovanih operativnih akcija na međunarodnom nivou | 17 | 13 | -23,53% |
| Učešće u operativnim akcijama na domaćem nivou | Broj realizovanih operativnih akcija na domaćem nivou nivou | 7 | 10 | +42,86% |
| Otkrivanje i procesuiranje krivičnih djela vezanih za indirektne poreze | Broj podnesenih krivičnih prijava | 140 | 74 | -47,14% |
| Postupanje po naredbama i zahtjevima Suda i Tužilaštva BiH | % izvršenja naredbi i zahtjeva Suda i Tužilaštva | 100 | 100 | - |

U 2022. godini podnesene su 74 prijave nadležnom Tužilaštvu BiH sa prijavljenim iznosom štete od 57.174.892,42 KM ,što u poređenju sa pokazateljima ostvarenim u 2021. godini (podneseno 101 prijava sa prijavljenim iznosom štete od 67.160.147,53 KM), pokazuje da je prijavljeni iznos štete manji za 10.113.719,51 KM. Takođe u izvještajnom periodu zaprimljena je 677 prijava putem otvorene linije STOP ŠVERCU.

Postupanje nadležnih obavještajnih organizacionih jedinica UIO u izvještajnom periodu rezultiralo je evidentiranju 1.352 obavještajnih informacija po kojima su postupale nadležne organizacione jedinice i ostvareni rezultati su iskazani u tabelarnom pregledu *(Tabela 14).*

***Tabela 14:*** ***Rezultati prikupljenih informacija***

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Godina | Grupe za istrage | | | Grupe za sprečavanje krijumčarenja i prekršaja | | | | | Ostale org. jedinice UINO i drugi organi | | Finansijski učinak |
| Broj inf. | Podneseno prijava | Iznos štete u KM | Broj inf. | Zahtjevi za pokretanje prek. postupka | Izdani prek. nalozi | Iznos u KM | Vrijednost privremeno oduzete robe | Broj inf. | Učinak  kontrole | KM |
| 2022 | 11 | 0 | 0 | 317 | 47 | 174 | 153.004 | 3.818.621 | 446 | 1.752.857 | 5.724.483 |
| 2021 | 15 | 7 | 19.421.619 | 359 | 78 | 179 | 369.555 | 4.289.259 | 414 | 1.509.600 | 25.590.033 |

U 2022. godini, Odsjek za obavještavanje i grupe za obavještavanje pri regionalnim centrima učestvovale su u realizaciji 13 operativnih akcija koje su organizovane pod pokroviteljstvom međunarodnih organizacija (INTERPOL, EUROPOL, SELEC, WCO, WTO, UNODC, Program kontrole kontejnera), naziva: „LUDUS II“ (usmjerena na borbu protiv krivotvorenih i štetnih igračaka); „OPSON XI“ (usmjerena na suzbijanje nezakonitih aktivnosti piraterije/falsifikata/vanstandardnih oblika i metoda u izradi, preradi (promjeni forme/sastava) i nedozvoljenoj trgovini hrane i pića); „LAKE 2021/2022“ (usmjerena na na borbu protiv krijumčarenja staklenih jegulja); „DOUBLETON“ (u cilju procjene obima evazije prihoda zbog pogrešnog svrstavanja alkoholnih pića); „KLAUDIUS“ (u cilju borbe protiv nelegalnog prometa duvana i duvanskih proizvoda); „SHIELD III“ (u cilju sprečavanja krijumčarenja i nedozvoljene trgovine lijekovima i medicinskim sredstvima, kao i onkološkim i hormonološkim materijalima); „PANGEA XV” (usmjerena na borbu protiv farmaceutskog kriminala u kojem su uključene proizvodnja, trgovina i stavljanje u promet falsifikovanih lijekova, ukradenih ili nezakonitih lijekova i medicinskih sredstava); „TARA 2022“ (usmjerene na selekcija, identifikacija, profilisanje i praćenje kretanja sumnjivih pošiljki koje se iz carinskog područja BiH upućuju u carinsko područje Crne Gore i obratno); „PANDORA VII“ (koja je usmjerena na sprečavanje krijumčarenja i nedozvoljene trgovine kulturnim dobrima); „RIJEKA 2022“ (koja je usmjeena na sprečavanje krijumčarenja razne robe sa posebnim osvrtom na oružje, municiju i eksplozivne materije u drumskom prometu); „THUNDER 2022“ (usmjerena na borbu protiv krijumčarenja divlje flore i faune (CITES; „FAST-AIR“ (na operativnom nivou fokusirala se na otkrivanje i zaustavljanje pošiljki sa zabranjenom robom - paketi koji se dostavljaju putem usluga kurirske dostave (npr. DHL, FedEx, UPS) i usluga brze pošte, kao i na razmjenu informacija o otkrivenim pošiljkama na aerodromima).

U oblasti sprečavanja krijumčarenja i prekršaja u 2022. godini izdat je 431 prekršajni nalog i izrečena novčana kazna u ukupnom iznosu od 314.750 KM, podneseno je 387 zahtjeva za pokretanje prekršajnih postupaka i privremeno oduzeta roba u vrijednosti od 7.376.825 KM i procijenjena vrijednost od 456.100 KM privremeno oduzete robe ustupljene od strane drugih organa. U poređenju sa rezultatima ostvarenim u 2021. godini evidentan je veći broj izdatih prekršajnih naloga i podnesenih zahtjeva za pokretanje prekršajnih postupaka u 2022. godini, kao i veća vrijednost privremeno oduzete robe. Iz tabelarnog prikaza ispod evidentno je da je došlo do značajnog povećanja iznosa novčanih kazni po izdanim prekršajnim nalozima (61,33%), što je rezultat većeg broja izdatih prekršajnih naloga, ali i stupanja na snagu novog Zakona o carinskim prekršajima BiH (01.08.2022. godine). Ostvareni rezultati su iskazani u tabelarnom pregledu *(Tabela 15).*

***Tabela 15: Prikaz rezultata na otkrivanju prekršaja***

|  |  |  |  |  |
| --- | --- | --- | --- | --- |
| **O P I S** | **2021.** | **2022.** | **% pad ili rast rezultata** | **Napomena** |
| Broj izdatih prekršajnih naloga | 347 | 431 | +24,21% | Obrazloženo u napomeni ispod tabele |
| Broj podnesenih zahtjeva za pokretanje prekršajnog postupka | 400 | 387 | -3,25% |
| UKUPNO (prekršajno postupanje) | 747 | 818 | +9,50% |
| Iznos novčane kazne po izdanim prekršajnim nalozima (KM) | 195.100 | 314.750 | +61,33% | Obrazloženo u napomeni ispod tabele |
| Vrijednost privremeno oduzete robe (KM) - bez protivvrijednosti robe oduzete po rješenjima Suda | 8.840.233 | 7.376.825 | -16,55% | Obrazloženo u napomeni ispod tabele |
| Vrijednost privremeno oduzete robe (narkotička sredstva, intelektualna svojina i dr.) od strane drugih org.jedinica UIO ili drugih agencija - ustupljene od grupa za sprečavanje krijumčarenja i prekršaja (KM) | 3.133.894 | 456.100 | -85,45% | Obrazloženo u napomeni ispod tabele |

Vrste privremeno oduzete robe u 2022. godini, prikazane su u *Tabeli 16*. sa iskazanom vrijednosti utvrđenoj od strane grupa za sprječavanje krijumčarenja i prekršaja:

***Tabela 16: Pregled vrsta i vrijednosti privremeno oduzete robe u 2022. godini***

|  |  |  |
| --- | --- | --- |
| **Br.** | **Vrsta robe** | **Vrijednost robe (KM)** |
| 1 | Tekstil | 2.300.495,00 |
| 2 | Duhan, cigarete, duhanske prerađevine i aroma za nargilu/patrona za e - cigaretu (akcizni proizvod) | 1.774.568,44 |
| 3 | PMV | 715.250,00 |
| 4 | Auto dijelovi | 491.975,00 |
| 5 | Lepeze | 307.200,00 |
| 6 | Obuća | 251.405,00 |
| 7 | Mašina za rezanje duhana/pravljenje cigareta | 188.970,00 |
| 8 | Mašine i alati | 139.220,00 |
| 9 | Sat | 113.470,00 |
| 10 | Motocikl, bicikl, vozilo za golf terene | 112.060,00 |
| 11 | Medicinska oprema, lijekovi i prekursori | 98.169,53 |
| 12 | Prehrambeni proizvodi | 75.322,90 |
| 13 | Kaiš, torba, novčanik, ruksak | 73.955,00 |
| 14 | Snijeg sprej | 69.810,00 |
| 15 | Tehnička roba | 62.720,00 |
| 16 | Bijela tehnika/kućanski aparati | 56.380,00 |
| 17 | Kozmetički, higijenski proizvodi i parfemi | 53.780,50 |
| 18 | Ostala roba | 492.073,50 |
| **UKUPNO:** | | **7.376.824,87** |
|  | Protivvrijednost robe oduzete po rješenjima Suda | 1.771,30 |
| **UKUPNO GSKiP:** | | **7.378.596,17** |
|  | Ustupljeno drugim organizacionim jedinicama UIO i drugim organima | 456.099,90 |
| **UKUPNO:** | | **7.834.696,07** |

***Tabela 17: Pregled količina i vrijednosti oduzetog duhana i duhanskih prerađevina***

|  |  |  |  |  |  |
| --- | --- | --- | --- | --- | --- |
| **Vrsta robe** | **2021.** | | **2022.** | | **Procenat pada ili rasta vrijednosti +/-** |
| **Količina** | **Vrijednost**  **(u KM)** | **Količina** | **Vrijednost**  **(u KM)** |
| **cigarete**  **(paklice)** | 710.210 | 3.931.256 | 144.576 | 866.208 | -77,97% |
| **rezani duhan**  **(kg)** | 6.810,88 | 1.143.026 | 3.648,5 | 685.223 | -40,05 |
| **ručno punjene cigarete (komad)** | 297.658 | 82.872 | 307.227 | 88.653 | 6,96% |
| **aroma za nargilu – akcizni proizvod (kg)** | 485,09 | 114.879 | 577,77 | 134.243 | 16,86% |
| **duhan u listu (kg)** | 2.615 | 31.380 | 615 | 12.300 | -60,80% |
| **patrona za e - cigaretu  (akcizni proizvod)** | - | - | 40 | 240 | - |
| **UKUPNO:** | **-** | **5.303.412** |  | **1.786.868** | **-66,31%** |

Pored duhana i duhanskih prerađevina, bitno je pomenuti i zapljene cigareta bez akciznih markica na CR/GP Rača, tačnije 51.500 paklica cigareta u vrijednosti od 309.000 KM, koja je izvršena u operativnoj akciji kodnog naziva “Strijelac”, kao i u prilikom provođenja operativne akcije „Akciza 2022“ na području grada Sarajeva i Istočnog Sarajeva privremeno je oduzeto 11.839 paklica cigareta, 243 paklice ručno motanih cigareta i 271,5 kilograma sitno rezanog duhana, ukupne vrijednosti 118.379,00 KM. Takođe je bitno pomenuti i da je provođenjem operativnih akcija kodnog naziva „PLAN“, „DUKS“, „PRAVAC“, „SEKTOR“ oduzeto 3.800 paklica cigareta koje nisu bile obilježene akciznim markicama i 12.097 komada neprijavljenih tekstilnih proizvoda ukupne vrijednosti cca 665.000 KM. Aktivnosti su takođe usmjerene na sprječavanju ilegalne prodaje putničkih motornih vozila i autodijelova, od čega je bitno pomenuti da je kod jednog poreskog obveznika usporedbom knjigovodstvene i saobraćajne dokumentacije sa zatečenim vozilima pronađeno 20 vozila za koje vlasnik nije posjedovao dokumntaciju o porijeklu/nabavci, te su ista privremeno oduzeta u vrijednosti cca 159.750 KM; na području Laktaša i Gradiške privremeno je oduzeta roba u vrijednosti od 237.530 KM (pmw-oštećena, autodijelovi i drugo); kao i u okviru operativne akcije „AUTO-OTPAD 2022“ izvršena je provjera na osam lokacija od kojih su na šest lokacija pronađena vozila i autodijelovi koji nisu prošli redovnu carinsku proceduru, te su ista privremeno oduzeta u vrijednosti od cca 160.000 KM. Tokom 2022. godine oduzimana je i druga razna roba (lepeze, snijeg sprej, satovi i dr) procijenjene vrijednosti cca 414.950 KM, kao i da je prilikom detaljnog pregleda uvozne pošiljke izvršeno privremeno oduzimanje mašine koja svojim izgledom asocira na mašinu za rezanje duhana, a prilikom ulaska u BiH od strane uvoznika je prijavljena kao mašina za pakovanje šećera, u vrijednosti cca 170.000 KM.

U oblasti istražnih aktivnosti, u izvještajnom periodu, intenzivno se sarađivalo sa postupajućim tužiocima i sudijama, te preduzimale potrebne mjere, radnje i aktivnosti, kao i po veoma velikom broju drugih naredbi i zahtjeva Suda i Tužilaštva BiH, koje aktivnosti su izvršavane u zadatim rokovima. Provođene su istražne radnje na prikupljanju dokaza o počinjenim krivičnim djelima iz oblasti indirektnih poreza i podnesene su 74 krivične prijave nadležnim tužilaštvima u 2022. godini sa iznosom prijavljene štete od 67.160.147,53 KM. Posebno ističemo prijave sa milionskim iznosima štete po Budžet BiH kao što su prijave protiv pravnog lica MDM GENERAL COMPANY d.o.o. Brčko sa prijavljenim ukupnim iznosom štete po budžet BiH od 10.620.376,00 KM, IMPERA ELEKTORNIK d.o.o. Brčko sa prijavljenim ukupnim iznosom štete po budžet BiH od 17.240.438,00 KM i dr.U tabelarnom pregledu (*Tabela 18.)* dat je pregled pravne kvalifikacije prijavljenih krivičnih djela.

***Tabela 18: Pravna kvalifikacija prijavljenih krivičnih djela u 2022. godini***

|  |  |  |
| --- | --- | --- |
| **Kvalifikacija krivičnog djela** | **Broj prijava podnesenih nadležnim tužilaštvima** | **Iznos štete**  **(KM)** |
| Član 210. KZ BIH (Porezna utaja ili prevara) | 1 Dopuna; 23 Izvještaj; 16 Informacija; | 6.833.796,43 |
| Član 210.a KZ BIH (Nedozvoljeni promet akciznih proizvoda ) | 7 Izvještaj; 2 Informacija; | 10.921.285,81 |
| Član 210.b KZ BIH (Nedozvoljeno skladištenje robe) | 1 Izvještaj; | 0,00 |
| Član 210.b KZ BIH (Nedozvoljeno skladištenje robe); Član 210.a KZ BIH (Nedozvoljeni promet akciznih proizvoda ) | 3 Izvještaj; | 187.679,82 |
| Član 211. KZ BIH (Neplaćanje poreza) | 1 Izvještaj; | 365.228,00 |
| Član 212. KZ BIH (Nedopuštena trgovina ); Član 209. KZ BIH (Pranje novca ); Član 210.a KZ BIH (Nedozvoljeni promet akciznih proizvoda ) | 2 Dopuna; 1 Izvještaj; 2 Informacija; | 36.885.505,74 |
| Član 214. KZ BIH (Krijumčarenje) | 2 Izvještaj; | 87.916,70 |
| Član 216. KZ BIH (Carinska prevara); Član 54. KZ BIH (Produženo krivično djelo) | 1 Izvještaj; | 15.912,18 |
| Član 220. KZ BIH (Zloupotreba položaja ili ovlaštanja); Član 226. KZ BIH (Krivotvorenje službene isprave) | 1 Izvještaj; | 0,00 |
| Član 248. KZ RS (Nezakonito postupanje u privrednom poslovanju) | 1 Informacija; | 74.720,00 |
| Član 251. KZ Federacije BiH (Prijevara u privrednom poslovanju) | 1 Izvještaj; 3 Informacija; | 150.030,00 |
| Član 31. KZ BIH (Pomaganje); Član 210. KZ BIH (Porezna utaja ili prevara) | 2 Izvještaj; | 1.140.747,74 |
| Član 373. KZ FBiH (Krivotvorenje isprava ); Član 374. KZ FBiH (Posebni slučajevi krivotvorenja isprava); Član 209. KZ BIH (Pranje novca ); Član 210. KZ BIH (Porezna utaja ili prevara) | 1 Informacija; | 329.651,00 |
| Član 54. KZ BIH (Produženo krivično djelo); Član 210. KZ BIH (Porezna utaja ili prevara) | 1 Izvještaj; | 125.539,00 |

Analizirajući prijavljena krivična djela po njihovoj kvalifikaciji, tokom 2022. godine, uočeno je da se najviše upućenih prijava nadležnim tužilaštvima odnosi na krivično djelo „Poreska utaja ili prevara“ iz člana 210. KZ BiH, i to 44 prijave (26 izvještaja, 17 informacija i 1 dopuna) sa prijavljenim iznosom štete od 8.429.734,17 KM (prijavljena samostalno ili u vezi sa drugim krivičnim djelima), te na krivično djelo „Nedozvoljen promet akciznih proizvoda“ iz člana 210a. KZ BiH i to 17 prijava (11 izvještaja, 4 informacije i 2 dopune) sa prijavljenim iznosom štete od 47.994.471,37 KM (prijavljena samostalno ili u vezi sa drugim krivičnim djelima). Takođe je bitno istaći da je u 2022. godini podnesen i jedan izvještaj koje se odnosi na krivična djela iz glave XIX Krivičnog zakona BiH, odnosno krivična djela korupcije i krivična djela protiv službene i druge odgovorne dužnosti. U 2022. godini, po prijavama organizacionih jedinica za istrage koje su podnesene nadležnim tužilaštvima, od strane nadležnih sudova doneseno je 27 presuda.

Od najvažnijih aktivnosti grupa i odsjeka za istage, treba istaći rad na predmetu MDM GENERAL COMPANY d.o.o. Brčko gdje je analitičko-operativnim i istražnim radom obuhvaćen promet duhana i duhanskih proizvoda, a iz opisanih radnji i prometa proizilaze osnovi sumnje o počinjenim krivičnim djelima „Pranje novca“ iz čl. 209., „Nedozvoljen promet akciznih proizvoda“ iz čl. 210a., te „Nedozvoljena trgovina“ iz čl. 212. KZ BiH, u ukupnoj količini od 107.907 kg nabavne vrijednosti od 769.462,00 KM, i pri čemu je Budžet BiH oštećen za 10.620.376,00 KM po osnovu neplaćene akcize. Takođe, i protiv sljedećih pravnih lica je dostavljena prijava Tužilaštvu BiH o postojanju osnova sumnje o počinjenim gore navedenim krivičnim djelima: protiv pravnog lica IMPERA ELEKTORNIK d.o.o. Brčko sa ukupnim prijavljanim iznosom štete 17.240.438,00 KM, protiv pravnog lica TRGO-TERM d.o.o. Brčko sa ukupnim prijavljanim iznosom štete 9.493.870,00 KM i protiv pravnog lica ŠKROBO d.o.o. Ljubuški sa ukupnim prijavljanim iznosom štete 3.288.467,20 KM. Treba istaći i rad na predmetima „ELDA“ d.o.o. Bijeljina sa ukupnim prijavljenim iznosom štete po Budžet BiH od 244.054,81, zatim „BISTRIK“ d.o.o. Bijeljina sa ukupnim prijavljenim iznosom štete po Budžet BiH od 397.890,61 KM, te „PAINT MIX“ d.o.o. Tuzla sa ukupnim prijavljenim iznosom štete po Budžet BiH od 134.401,58 KM (postojanje osnova sumnje o počinjenom krivičnom djelu „Poreska utaja ili prevara“ iz člana 210. KZ BiH). Isto tako treba istaći i rad u predmetima u kojima je podnesen Izvještaj Tužilaštvu BiH o postojanju osnova sumnje na počinjenje krivičnog djela „Poreska utaja ili prevara“ iz član 210. Krivičnog zakona BiH; AMINA TRADE društvo za promet goriva, maziva i auto dijelova d.o.o. Sarajevo sa ukupnim prijavljenim iznosom štete po Budžet BiH od 898.609,84 KM, zatim predmet SEMERKAND d.o.o. Sarajevo - iznos štete po Budžet BiH od 960.790,00 KM, zatim predmet ALZAROONI d.o.o. Sarajevo - iznos štete po Budžet BiH od 579.916,00 KM, zatim predmet ”KAFEN“ d.o.o. Velika Kladuša iznos štete po Budžet BiH od 226.808,00 KM, te predmet „ArcelorMittal” d.o.o. Prijedor - iznosom štete po Budžet BiH od 1.275.090,00 KM. Po podnesenim prijavama nadležnim tužilaštvima donesene su i presude sa izrečenim novčanim kaznama, kaznama zatvora i uslovnim osudama, te oduzimanjem imovinske korisiti pribavljene krivičnim djelom, a posebno se izdvaja prvostepena presudu Suda BiH u predmetu Ekrem Gonjanin i dr., kojom su optuženi Ekrem Gonjanin i Armin Poplata (optužena pravna lica „Alper trade“ d.o.o. Dubrave Brčko distrikt i „Arbelšped“ d.o.o. Sarajevo) oglašeni krivim za počinjenje krivičnog djela „Organizirani kriminal“ iz člana 250. u vezi s krivičnim djelom „Porezna utaja ili prevara“ iz člana 210. KZ BiH. Sud je optuženom Ekremu Gonjaninu izrekao kaznu zatvora u trajanju od šest (6) godina, a optuženom Arminu Poplati kaznu zatvora u trajanju od dvije (2) godine i šest (6) mjeseci. Optuženom pravnom licu „Alper trade“ d.o.o. Dubrave, Brčko distrikt izrečena je novčana kazna u iznosu od 100.000,00 KM (sto hiljada konvertibilnih maraka), a pravnom licu „Arbelšped“ d.o.o. Sarajevo novčana kazna u iznosu od 20.000,00 KM (dvadeset hiljada konvertibilnih maraka), te je oduzeta imovinska korist pribavljena krivičnim djelom. Takođe u predmetu GLOBEX TABAK d.o.o. Banja Luka optuženi su proglašeni krivima, te osuđeni na jedinstvene kazne zatvora i novčane kazne, a koja presuda je postala pravosnažna 07.01.2022. godine, a isto tako je u predmetu SIMA d.o.o. Aleksandrovac podignuta optužnica, koja je i potvrđena od strane Suda BiH na iznos od 2.758.558,00 KM.

# PORESKI POSTUPAK

Aktivnosti koje su u oblasti poreza realizovane u 2022. godini, preduzimane su u oblasti pružanja podrške poreskim obveznicima i odnosile su se na registraciju i upis u Jedinstveni registar obveznika indirektnih poreza, izmjenu podataka, provođenje postupka prestanka registracije i brisanje iz Jedinstvenog registra, te provođenje postupka priznavanja prava na paušalnu naknadu, povrata plaćene akcize na lož ulje, alkohol i etil alkohol. Provođenjem naprijed navedenih aktivnosti u 2022. godini riješeno je ukupno 14.694 predmeta u prvostepenom upravnom postupku. Najznačajniji dio riješenih predmeta u navedenom periodu odnosi se na provedene postupke registracije i upisa u Jedinstveni registar (5.206 - što je za 998 predmeta više u odnosu na 2021.godinu) i zahtjeve za povrat plaćene akcize na lož ulje (3.823). Iznos povrata akcize plaćene na lož ulje, alkohol i etil alkohol prema donesenim rješenjima u periodu od 01.01. do 31.12.2022. godine iznosi 11.148.740,56 KM i isti je veći za 493.613,27 KM u odnosu na iznos povrata akcize u 2021. godini.

Pored pomenutih aktivnosti, u periodu od 01.01. do 31.12.2022. godine: riješeno je 369 zahtjeva za priznavanje prava na utvrđivanje ukupne količine za koju se može ostvariti pravo na povrat akcize na ulje za loženje (PPLO), po zahtjevima je sačinjeno 8.630 potvrda u vezi statusa lica u JR i izdato 65 prekršajnih naloga koji se odnose na prijavljivanje i promjene podataka u JR. Takođe je riješeno 86 zahtjeva za povrat PDV-a stranim poreznim obveznicima i po navedenom osnovu odobren je iznos od 4.153.920,69 KM. U pomenutom periodu, sačinjena su 42 nacrta rješenja u prvom stepenu po žalbama izjavljenim na rješenja donesena u okviru upravnih postupaka vezanih za Jedinstveni registar obveznika indirektnih poreza.

U periodu 01.01.-31.12.2022. godine kreirano je ukupno 601.435 PDV prijava, od toga broja 585.097 su redovne PDV prijave, izmijenjenih PDV prijava je 15.151 i dodatnih PDV prijava 1.187. U navedenom periodu proknjiženo je ukupno 599.692 PDV prijava, od tog broja 584.630 su redovne PDV prijave, 14.089 izmijenjenih PDV prijava i 973 dodatnih PDV prijava. Broj ukupno kreiranih PDA prijava za domaću akcizu u periodu 01.01.-31.12.2022. godine iznosio je 3.217, odnosno kreirane su 3.184 redovne PDA prijave, 30 izmijenjenih i 3 dodatne PDA prijave. Proknjiženo je ukupno 3.211 PDA prijava u navedenom periodu, od tog broja proknjižene su 3.182 redovnih PDA prijava, 26 izmjenjenih i 3 dodatne PDA prijava. Realizovano je 11.216 unosa izvještaja obveznika u posebnoj šemi u građevinarstvu u periodu januar - decembar 2022. godine.

Takođe u ovom periodu izdato je ukupno 5.233 prekršajnih naloga zbog nedostavljanja eEvidencija od strane poreskih obveznika i zbog kašnjenja ili nepodnošenja PDV prijava, a u periodu 01.01.-31.12.2021. godine izdato je ukupno 6.935 prekršajnih naloga. Izvršeno je 257 uparivanja uplata po zahtjevu obveznika u izvještajnom periodu, dok je u 2021. godini upareno 265 neraspoređenih uplata po zahtjevima obveznika.

U navedenom periodu izrađeno je 783 rješenja o povratu PDV po osnovu PDV prijava, a što je manje u odnosu na 2021. godinu kada su donesena 957 rješenja o povratu PDV po PDV prijavama. U 2022. godini doneseno je ukupno 9.137 rješenja o povratu neiskorištenog poreskog kredita, dok je istih u 2021. godini doneseno doneseno ukupno 8.593. odobreno je ukupno povrata PDV- po PDV prijavama u iznosu od 1.958.800.578,03 KM, dok je u periodu 01.01.-31.12.2021. godine odobreno ukupno 1.352.853.513,01 KM. U 2022. godini u odnosu na 2021. godinu došlo je do rasta odobrenog povrata PDV-a po osnovu PDV prijava za 44,79% ili u apsolutnom iznosu odobreni povrat je povećan za 605.947.065,02 KM.

U provođenju prvostepenog upravnog postupka od strane odsjeka za poreze u regionalnim centrima UIO postupano je po žalbama obveznika indirektnih poreza i rezultati rada su iskazani u tabelarnom pregledu (*Tabela 19*).

***Tabela 19: Pregled pokazatelja provedenih aktivnosti svih odsjeka za poreze u 2022. godini***

|  |  |  |  |  |  |  |
| --- | --- | --- | --- | --- | --- | --- |
| Red. Broj | Radni zadaci Odsjeka za poreze | Regionalni centar | | | | UKUPNO |
| **Banja Luka** | **Mostar** | **Sarajevo** | **Tuzla** |
| 1. | Zaprimljeno žalbi | 72 | 51 | 70 | 98 | **291** |
| 2. | Broj odbačenih žalbi | 2 | 2 | 3 | 3 | **10** |
| 3. | Broj odbijenih žalbi | 47 | 25 | 52 | 64 | **188** |
| 4. | Riješeno u meritumu - broj uvaženih i djelimično uvaženih žalbi | 0 | 0 | 2 | 0 | **2** |
| 5. | Broj predmeta vraćenih na ponovni postupak | 23 | 20 | 14 | 17 | **74** |
| 6. | Broj žalbi od kojih je stranka odustala u toku postupka/ obustavljen postupak po drugom osnovu | 1 | 0 | 1 | 4 | **6** |
| 7. | Broj donesenih rješenja u postupku po zahtjevu za priznavanje prava za paušalnu naknadu | 366 | 161 | 386 | 511 | **1.424** |

# CARINSKI POSTUPAK

U izvještajnom periodu ostvaren je uvoz roba u BiH prema opštem trgovinskom principu u vrijednosti od 29.119.449.123,63 KM što je za 32,68% više u odnosu na 2021. godinu, dok je ukupna vrijednost izvoza roba iz BiH u 2022. godini ostvarena u iznosu od 18.377.956.784,73 KM što je za 25,70% više u odnosu na vrijednost izvoza roba ostvarenih u 2021. godini. Vrijednost uvoza i izvoza roba u/iz BiH iskazana je uporedno po mjesecima u tabelarnom pregledu (*Tabela br.20*).

***Tabela 20.-Pregled ukupne vrijednosti uvoza i izvoza roba u 2021/2022. godinu***

**UVOZ**

**2021 2022**

|  |  |  |  |  |
| --- | --- | --- | --- | --- |
| **Mjesec** | **Vrijednost KM** |  | **Vrijednost KM** | **Odnos 21/20** |
| **Januar** | 1.190.571.897,07 |  | 1.745.753.332,66 | **146,63%** |
| **Februar** | 1.482.011.315,65 |  | 2.114.774.673,94 | **142,70%** |
| **Mart** | 1.812.879.169,92 |  | 2.564.330.456,63 | **141,45%** |
| **April** | 1.733.040.525,34 |  | 2.398.350.413,04 | **138,39%** |
| **Maj** | 1.716.968.141,82 |  | 2.475.721.742,05 | **144,19%** |
| **Juni** | 1.848.524.438,05 |  | 2.643.952.222,75 | **143,03%** |
| **Juli** | 1.951.625.993,60 |  | 2.521.821.463,22 | **129,22%** |
| **Avgust** | 1.782.445.085,45 |  | 2.389.391.670,59 | **134,05%** |
| **Septembar** | 2.042.094.653,02 |  | 2.706.719.449,12 | **132,55%** |
| **Oktobar** | 2.068.169.283,63 |  | 2.576.606.892,30 | **124,58%** |
| **Novembar** | 2.152.515.385,68 |  | 2.511.259.102,55 | **116,67%** |
| **Decembar** | 2.166.019.909,79 |  | 2.470.767.704,78 | **114,07%** |
| **Ukupno:** | **21.946.865.799,02** |  | **29.119.449.123,63** | **132,68%** |

**IZVOZ**

**2021 2022**

|  |  |  |  |  |
| --- | --- | --- | --- | --- |
| **Mjesec** | **Vrijednost KM** |  | **Vrijednost KM** | **Odnos 21/20** |
| **Januar** | 907.671.045,03 |  | 1.350.344.858,73 | **148,77%** |
| **Februar** | 1.055.520.746,18 |  | 1.407.985.787,92 | **133,39%** |
| **Mart** | 1.192.218.795,70 |  | 1.634.689.345,45 | **137,11%** |
| **April** | 1.133.189.559,86 |  | 1.630.506.082,45 | **143,89%** |
| **Maj** | 1.088.369.087,83 |  | 1.644.438.364,40 | **151,09%** |
| **Juni** | 1.288.420.488,77 |  | 1.614.139.928,14 | **125,28%** |
| **Juli** | 1.209.350.675,63 |  | 1.504.607.167,91 | **124,41%** |
| **Avgust** | 1.115.612.146,20 |  | 1.376.333.665,25 | **123,37%** |
| **Septembar** | 1.360.951.220,05 |  | 1.690.852.522,68 | **124,24%** |
| **Oktobar** | 1.381.507.165,61 |  | 1.550.115.249,05 | **112,20%** |
| **Novembar** | 1.486.972.924,67 |  | 1.553.604.490,47 | **104,48%** |
| **Decembar** | 1.400.784.867,81 |  | 1.420.339.322,28 | **101,40%** |
| **Ukupno:** | **14.620.568.723,34** |  | **18.377.956.784,73** | **125,70%** |

U oblasti provođenja carinskih postupaka u izvještajnom periodu UIO je obradila 1.151.927carinskih prijava u carinskim postupcima uvoza i izvoza roba *(Tabela 21)* što je povećanjeu odnosu na 2021. godinu za 26.815 prijava, odnosno više za 2,38%.

***Tabela 21: Pregled obrađenih carinskih prijava 2021/2022. godina***

|  |  |  |  |
| --- | --- | --- | --- |
| **EVIDENTIRANE CARINSKE PRIJAVE PO RC U periodu 01.01.-31.12.2021/2022 godine** | | | |
| **CARINSKE PRIJAVE** | 01.01.-31.12.2022. | 01.01.-31.12.2021. | 2022. / 2021. |
| RC BANJA LUKA | 377.600 | 377.427 | 100,05% |
| RC SARAJEVO | 262.268 | 260.040 | 100,86% |
| RC MOSTAR | 171.760 | 161.459 | 106,38% |
| RC TUZLA | 340.299 | 326.186 | 104,33% |
| **U K U P N O** | **1.151.927** | **1.125.112** | 102,38% |

Kod uvoznih (IM) carinskih prijava obrađeno je 784.322 prijava što je za 1% ili za 10.765 više obrađenih prijava nego u 2021. godini. Obrađeno je 367.605 izvoznih (EX) carinskih prijava što je povećanje u odnosu na 2021.godinu za 4,57%, odnosno za 16.050 prijava.

Najveći broj obrađenih carinskih prijava i promet roba ostvaren je u Regionalnom centru Banja Luka sa 33% u odnosu na ukupan broj carinskih prijava ili 377.600, zatim RC Tuzla sa 30% u odnosu na ukupan broj carinskih prijava ili 340.299, RC Sarajevo 23% u odnosu na ukupan broj carinskih prijava ili 262.268 carinskih prijava i RC Mostar sa 15% u odnosu na ukupan broj carinskih prijava ili 171.760 carinskih prijava, što je iskazano u *Tabeli br. 22*.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **CARINSKE PRIJAVE** | **RC BANJA LUKA** | | **RC MOSTAR** | | **RC SARAJEVO** | | **RC TUZLA** | | **UKUPNO** | |
| **2022** | **2021** | **2022** | **2021** | **2022** | **2021** | **2022** | **2021** | **2022** | **2021** |
| **EX-A** | 92.765 | 91.908 | 45305 | 44752 | 63.817 | 64.801 | 98.408 | 88.128 | 300.295 | 289.589 |
| **EX-C** | 16.130 | 14.630 | 12148 | 9684 | 964 | 943 | 27.732 | 26.430 | 56.974 | 51.687 |
| **EX-D** | 2.267 | 2.408 | 1126 | 1173 | 3.025 | 3.414 | 1.005 | 835 | 7.423 | 7.830 |
| **EX-E** | 645 | 694 | 214 | 224 | 1.662 | 1.090 | 392 | 441 | 2.913 | 2.449 |
| **IM-H** | 250.225 | 252.694 | 105102 | 98946 | 184.313 | 181.083 | 200.543 | 197.561 | 740.183 | 730.284 |
| **IM-I** | 12.327 | 11.938 | 5423 | 4524 | 5.065 | 5.676 | 9.514 | 10.420 | 32.329 | 32.558 |
| **IM-J** | 2.610 | 2.561 | 2442 | 2156 | 3.422 | 3.033 | 2.452 | 2.162 | 10.926 | 9.912 |
| **IM-K** | 631 | 594 | 0 | 0 | 0 | 0 | 253 | 209 | 884 | 803 |
| **Σ EX** | 111.807 | 109.640 | 58.793 | 55.833 | 69.468 | 70.248 | 127.537 | 115.834 | 367.605 | 351.555 |
| **Σ IM** | 265.793 | 267.787 | 112.967 | 105.626 | 192.800 | 189.792 | 212.762 | 210.352 | 784.322 | 773.557 |
| **Σ CI** | 377.600 | 377.427 | 171.760 | 161.459 | 262.268 | 260.040 | 340.299 | 326.186 | 1.151.927 | 1.125.112 |

***Tabela 22: Pregled uvoznih i izvoznih carinskih prijava po regionalnim centrima***

Sektor za carine je u 2022 godini naplatio prihoda u iznosu od 7.272.329.084,30 KM, što je za 24,8% ili za 1.446.187.856,15 KM više u odnosu na prethodnu godinu, kada je naplaćeno 5.826.141.228,15 KM. Najveće povećanje ostvarenih finansijskih efekata vidljivo je u RC Mostar 36,5% ili za 433.409.712,45 KM, zatim RC Sarajevo 33,8% ili za 530.581.686,81 KM, RC Banja Luka 20,2% ili za 334.972.317,44 KM i RC Tuzla za 10,45% ili za 147.224.139,45 KM, što je iskazano u *Tabeli br. 23*.

***Tabela 23: Pregled naplaćenih prihoda u carinskom postupku po regionalnim centrima po vrstama prihoda za period 01.01.-31.12. 2021/2022 godine***

|  |  |  |  |
| --- | --- | --- | --- |
| **FINANSIJSKI EFEKTI PO RC U PERIODU 01.01.-31.12.2021/2022 godine** | | | |
| **OSTVARENI FINANSIJSKI EFEKTI** | **01.01.-31.12.2022.** | **01.01.-31.12.2021.** | **2022. / 2021.** |
| RC B. LUKA | 1.992.606.694,16 | 1.657.634.376,72 | 120,2% |
| RC SARAJEVO | 2.102.377.779,97 | 1.571.796.093,16 | 133,8% |
| RC MOSTAR | 1.621.047.379,37 | 1.187.637.666,92 | 136,5% |
| RC TUZLA | 1.556.297.230,80 | 1.409.073.091,35 | 110,4% |
| U K U P N O | **7.272.329.084,30** | **5.826.141.228,15** | 124,8% |

U izvještajnom periodu u oblasti carinske tarife izdato je 57 obavezujućih informacija o tarifnom svrstavanju robe i donesena su četiri zaključka o odbacivanju/obustavljanju zahtjeva za OIT što predstavlja povećanje za 8,8% u odnosu na isti period 2021.godine kada je riješeno 52 zahtjeva za OIT-a. Na osnovu zahtjeva Odjeljenja za pravne poslove za pružanjem stručne pomoći u vezi tarifnog svrstavanja, za potrebe rješavanja predmeta u drugostepenom upravnom postupku, izdato je 35 mišljenja, dok je u 2021.godini dato 255 mišljenja. Vezano za sistem upravljanja kvotama u BiH, po odobrenjima o povlačenju carinske tarifne kvote, službenici ovog Odsjeka su unijeli 1.608 odobrenja u posmatranom periodu, dok je 2021.godine taj broj iznosio 1.460. Takođe, vršene su potrebne izmjene i dopune u skladu s uputama MVTEO, te kvartalno podnošenje izvještaja MVTEO o iskorišenosti tarifnih kvota. Sačinjena su tri mišljenja u vezi utvrđivanja carinske vrijednosti za potrebe provođenja drugostepenog upravnog postupka, te su svakodnevno davane pismene i usmene upute o postupanjima organizacionim jedinicama unutar UIO u pogledu upućivanja faktura u zemlju provjere, kao i utvrđivanja carinske vrijednosti.

U oblasti porijekla robe izdato je 35 odobrenja za sticanje statusa ovlaštenog izvoznika iz Bosne i Hercegovine, a po zahtjevu ovlaštenih izvoznika za izmjene i dopune odobrenja riješeno je 32 zahtjeva. Zaprimljena su tri zahtjeva za izdavanje obavezujuće informacije o preferencijalnom porijeklu robe. U svrhu provjera vjerodostojnosti faktura i naknadnih provjera dokaza o porijeklu zaprimljeno je za provjeru ukupno 8462 fakture i dokaza o porijeklu od kojih je 1707 još uvijek u radu, dok je u istom periodu zaprimljeno 1977 rezultata naknadne provjere ( podaci se odnose i na carinsku vrijednost i na porijeklo robe).

U izvještajnom periodu završene su pripremne aktivnostima u vezi sa implementacijom NCTS-a u carinskom području BiH (na nacionalnom nivou), a koja je započela 01.08.2022. godine. Urađene su izmjene i dopune četiri uputstva iz oblasti postupka provoza i to: Uputstvo o izmjenama i dopuni Uputstva o ovlašćenom primaocu, Uputstvo o izmjenama i dopuni Uputstva o ovlašćenom pošiljaocu, Uputstvo o izmjenama i dopunama Uputstva o upotrebi osiguranja u postupku provoza i Uputstvo o izmjenama i dopuni Uputstva o sprovođenju provoznog postupka upotrebom rezervnog postupka. Sva su objavljena u “Službenom glasniku BiH”, broj 6/22. U periodu od početka primjene elektronskog postupka provoza nije bilo prekida u radu sistema, a do 31.12.2022. godine u sistemu je registrovana 87.671 elektronska provozna deklaracija sa različitim statusima (podnesena, prihvaćena, puštena u provoz, pod kontrolom, osiguranje u procesu registracije, osiguranje registrovano, poništena, pristigla, pošiljka razdužena, preporučena potraga, preporučena naplata, nije puštena u provoz, odbijena). U toku 2022. godine kontinuirano se vršilo ažuriranje podataka u modulu upravljanja garancijama u postupku provoza u okviru NCTS aplikacije (GMS). Na dan 31.12.2022. godine u GMS-u je bilo aktivno 235 sveobuhvatnih garancija za postupak provoza od čega 45 bez roka važenja shodno Prilogu 33. Odluke o provođenju ZCP BiH ( „Sl. glasnik BiH“ br. 13/19). U modulu ABS, modul za upravljanje odobrenjima za pojednostavljenja u postupku provoza (ovlašćeni primalac i ovlašćeni pošiljalac) na dan 31.12.2022. godine aktivna su 49 privredna subjekta sa statusom ovlaštenih primaoca od čega 5 privrednih subjekata ima status ovlaštenog primaoca i pošiljaoca. U 2022. godini broj unijetih Odobrenja za status ovlaštenih primaoca je 17, a broj unijetih Odobrenja za status ovlaštenih pošiljaoca je 2.

Carinska laboratorija je u izvještajnom periodu zaprimila 347 uzorka za prvu analizu i 10 uzoraka za kontrolnu analizu, od čega su urađeno je 314 analiza, dok su eksterne laboratorije angažovane za izradu 13 analiza.

U oblasti provođenja carinskog postupka provođen je je postupak izdavanja odobrenja za postupak carinskog skladištenja, pojednostavljeni postupak po fakturi, lokalno izvozno carinjenje, lokalno uvozno carinjenje i status ovlašćenog primaoca u 2022. godini zaprimljeno je 193 zahtjeva i 16 zahtjeva je preneseno iz prethodne godine i svi predmeti su riješeni. Sačinjeno je 634 akata kojima su pruženi odgovori, informacije, objašnjenja, izjašnjenja fizičkim i pravnim licima, organizacionim jedinicama UIO, drugim organima i institucijama u BiH, zatim razna izjašnjenja na prijedloge i/ili nacrte raznih propisa i drugo.

U okviru mjera na zaštiti intelektualne svojine pokrenuto je 162 upravnih predmeta i doneseno je 78 rješenja koja se odnose na preduzimanje carinskih mjera zaštite intelektualne svojine, sedam raznih rješenja, 27 rješenja o privremenom zadržavanju robe zbog sumnje o povredu prava i 50 rješenja o oduzimanju i uništenju krivotvorene robe. U istom periodu u regionalne centre dostavljeno je 69 rješenja o odobrenju za kretanje naoružanja i vojne opreme, 167 najava kretanja naoružanja i vojne opreme, 173 najave dolaska pripadnika oružanih snaga BiH unutar i van granice BiH i 50 raznih najava i obavijesti (najava dolaska novih članova Tima za obezbjeđenje Visokog predstavnika za BiH, obavijesti o prispjeću diplomatska pošte, obavijest o posjeti komesara EU za susjedstvo i proširenje, najave prelaska granice streljačkih klubova sa pratećom opremom, obavještenje o vađenju NUS-a (deminerski timovi), obavještenja o obuci ronilačkih timova, najava prenosa promotivnih materijala u sklopu projekta PA.CON).

U prvostepenom carinskom upravnom postupku u 2022. godini postupano je po ukupno 10.756 upravnih predmeta od kojih je riješeno 8.321 predmet, dok je 2.435 predmeta neriješeno i preneseno u narednu godinu. Stanje upravnih predmeta po regionalnim centrima iskazan je u tabelarnom pregledu *Tabela br.24.*

***Tabela 24. Pregled prvostepenih carinskih upravnih predmeta***

|  |  |  |  |
| --- | --- | --- | --- |
| **REGIONALNI CENTAR** | **BROJ PRIMLJENIH PREDMETA** | **BROJ RIJEŠENIH PREDMETA** | **BROJ NERIJEŠENIH**  **PREDMETA** |
| Banja Luka | 3.287 | 1.394 | 1.893 |
| Sarajevo | 2.488 | 2.201 | 287 |
| Tuzla | 2.502 | 2.273 | 229 |
| Mostar | 2.479 | 2.453 | 26 |
| **UKUPNO** | **10.756** | **8.321** | **2.435** |

U carinskom postupku izdato je ukupno 1.510 prekršajnih naloga, od čega je u 1.501 slučaju prihvaćena odgovornost i kod 9 naloga nije prihvaćena odgovornost i zatražena je sudska zštita, izrečene su novčane kazne u iznosu od 331.735,00 KM, od čega je naplaćeno 278.635,00 KM. Podneseno je 48 zahtjeva za pokretanje prekršajnog postupka i ukupno je naplaćeno po rješenjima sudova 11.200,00 KM

# DRUGOSTEPENI UPRAVNI POSTUPAK

U izvještajnom periodu u drugostepenom upravnom postupku zaprimljeno je ukupno 491 upravni predmet po žalbama izjavljenim na rješenja donesena u prvostepenom upravnom postupku. Osim zaprimljenih predmeta, iz prethodnog perioda prenijeto je 1.268 upravnih predmeta, tako da je ukupan broj predmeta za rješavanje u 2022. godini iznosio 1.759 predmeta. U izvještajnom periodu riješeno je ukupno 1.416 predmeta. Pored navedenog, u izvještajnom periodu je pripremljeno 603 odgovora na tužbu povodom pokrenutih upravnih sporova kod nadležnih sudova, 56 odgovora na zahtjev za preispitivanje sudske odluke, te dva odgovora na navode iz apelacije Ustavnog suda BiH.

U izvještajnom periodu urađeno je i Sudu BiH dostavljen jedan odgovor na tužbu, vrijednost spora 1.253,92 KM i pet izjašnjenja na podneske prvotuženog. Takođe je u izvještajnom periodu sačinjeno i Pravobranilaštvu BiH dostavljeno: dvadeset jedno izjašnjenje na tužbe, vrijednost spora 1.928.861,40 KM, dvije dopune izjašnjenja na tužbu, jedno izjašnjenje na uređenu tužbu, dvije inicijative za pokretanje parničnog postupka, šesnaest izjašnjenja na nalaz i mišljenje vještaka, četiri izjašnjenja na na zapisnik o pripremnom ročištu, tri izjašnjenja na zapisnik sa glavne rasprave, osam izjašnjenja o potrebi ulaganja žalbe, jedno izjašnjenje o potrebi ulaganja revizije, jedno izjašnjenje o potrebi ulaganja apelacije, devet podnesaka na izjašnjenje tužioca, dva izjašnjenja na podnesak tuženog i dvije inicijative za unapređenje prakse rada.

U izvještajnom periodu je zaprimljeno 206 zahtjeva za izdavanje obavezujućeg mišljenja iz oblasti indirektnih poreza i sačinjeno je 97 obavezujućih mišljenja iz oblasti indirektnih poreza, 73 obavještenja o nerazmatranju jer nisu bili ispunjeni uslovi za izradu mišljenja, te je 26 zahtjeva proslijeđeno u druge organizacione jedinice UIO na nadležno postupanje, a 10 zahtjeva se nalaze u radu. Pored toga, sačinjeno je 174 akta redovne korespodencije, te 13 akata koji se odnose na postupanje po pitanjima iz oblasti prekršajnih postupaka.

# INFORMACIONE TEHNOLOGIJE

Zaposlenici Sektora za informacione tehnologije su kontinuirano pružali tehničku podršku u organizaciji mnogobrojnih sastanaka, seminara, radionica i obuka za zaposlenike Uprave koji su se održavali on-line putem video linka i najzastupljenijih aplikacija za kolaboraciju putem mreže, kao što su Microsoft Teams, Cisco WebEx, Zoom i slično.

Vršena je saradnja sa predstavnicima odabranog dobavljača radi isporuke donacije opreme od strane Delegacije EU vezano za projekat „Supply of laboratory information management system and related IT equipment for Indirect Taxation Authority of Bosnia and Herzegovina“. Takođe, pored svih gore pobrojanih aktivnosti, uspješno je zamijenjeno preko petsto postojećih dotrajalih računara novim računarima doniranim od strane Delegacije EU u Glavnoj kancelariji, regionalnim centrima, carinskim ispostavama i graničnim prelazima, pri čemu se posebno ističe činjenica da prilikom procesa zamjene i prebacivanja korisničkih podataka nije dolazilo do prekida poslovnih procesa i aktivnosti na strani korisnika IS UIO.

U izvještajnom periodu odvijale su se aktivnosti u cilju obezbjeđivanja, konfiguracije i instalacije informaciono-komunikacione infrastrukture u Glavnoj kancelariji, a u cilju blagovremenog funkcionisanja testne i produkcione platforme za implementaciju projekta NCTS faza 5. Izvršene su specijalističke obuke za korištenje NCTS aplikacije za carinske službenike od strane zaposlenih iz Sektora za IT, u saradnji sa Sektorom za carine. Objavljena je tehnička dokumentacija za korištenje u okviru NCTS faza 5 kao što su to nacionalni zahtjevi, NCTS šifarnici koji se koriste na nacionalnom nivou kao i objašnjenje o testiranju kompatibilnosti aplikacija privrednika za obradu provoznih prijava u NCTS. Izvršeno je testiranje aplikacije YoUCC, a koja je prva komercijalna aplikacija koju će privrednici moći koristiti u okviru NCTS UIO. Dana 01.08.2022.godine otpočela je implementacija NCTS faza 5 na nacionalnom nivou, obezbjeđeno je nesmetano funkcionisanje procedure tranzita i nisu zabilježeni zastoji u radu. Takođe, carinskim službenicima i eksternim korisnicima NCTS aplikacije obezbjeđena je i pravovremena korisnička podrška.

U toku izvještajnog perioda, u saradnji sa izvođačem projekta, pripremljena je kompletna informaciona infrastruktura i u rad je uspješno pušten novi sajt Uprave. Istovremeno, Uprava je u predmetnom periodu nastavila sa izdavanjem kvalifikovanih elektronskih potvrda poslovnoj zajednici, prije svega zastupnicima u carinskom postupku. Proces podnošenja zahtjeva i izdavanja Smart Card paketa se neometano odvijao u svim regionalnim centrima. Krajem 2022. godine je, nakon uspostavljanja svih neophodnih tehničkih uslova, izvršeno puštanje u produkciju servesa za razmjenu XML poruka o prenosu gotovine između UIO i Finansijsko-obavještajnog odjeljenja (Državana agencija za istrage i zaštitu).

Takođe, uneseni su podaci koji se odnose na novousvojene tarifne kvote za 2022. godinu, a izvršena su i prilagođavanja poslovnih pravila za obračun dažbina. Carinski informacioni podsistem je pripremljen za primjenu Odluke o privremenoj suspenziji i privremenom smanjenju carinskih stopa pri uvozu novih električnih i hibridnih automobila do 31.12.2022. godine i Odluke o privremenoj zabrani izvoza određenih šumskih drvnih sortimenata i proizvoda od drveta. Takođe, u okviru carinskog informacionog podsistema izvršena su podešavanja i programiranje poslovnih pravila za primjenu Uputstva o postupku kućnog uvoznog carinjenja i Uputstva o postupku kućnog izvoznog carinjenja.

Izrađena je tenderska dokumentacija, pokrenuta inicijativa za pokretanje postupka javnih nabavki za: vršenje usluge održavanja carinskog softvera u carinskom podsistemu IS UIO, vršenje usluge održavanja poreskog softvera u poreskom podsistemu IS UIO, nabavku serverskih Windows i ostalih licenci, vršenje usluge osiguranja od odgovornosti za nastalu štetu u slučaju izdavanja i upotrebe kvalifikovanih digitalnih potvrda, nabavku štampača za SmartCard kartice, nabavku SmartCard paketa, nabavku komunikacijske opreme (svičevi, fajervoli, ruteri i sl.), nadogradnja i održavanje sistema video nadzora UIO, vršenje usluge zakupa vodova za potrebe Informacionog sistema UIO, vršenje usluge pristupa internet mreži iz Informacionog sistema UIO kao i obnovu licenci i održavanja za softvere.

U projektu Softver za elektronsko upravljanje dokumentima za potrebe UIO (DMS Faza III), nastavljena je saradnja sa izvođačem projekta i funkcionalnim timom UIO, kontinuirano je vršena nadogradnja postojećih funkcionalnosti za one module koje su zahtijevali dodatno prilagođavanje poslovnim procesima UIO i korisničkim zahtjevima, kao i uvođenje DMS-a u unutrašnje organizacione jedinice UIO. Takođe nastavljene su i aktivnosti oko unapređenja IKT infrastrukture, instalacije i konfiguracije servera, komunikacione opreme, podizanja virtuelne infrastrukture.

Vršeno je kreiranje novih VPN pristupa i izdavanje kartica za službenike UIO za potrebe razmjene podataka i VPN pristupa informacionom sistemu UIO po zahtjevu eksternih korisnika. Takođe, u izvještajnom periodu predstavnici Sektora za IT aktivno su učestvovali u radu Komisije za izradu Pravilnika o izdavanju kvalifikovanog digitalnog potpisa.

U skladu sa zahtjevima organizacionih jedinica UIO, kao i vanjskih tražioca informacija, izrađivani su izvještaji iz informacionog sistema UIO, a prema predviđenoj dinamici izvještavanja. Takođe, u izvještajnom periodu vršene su redovne aktivnosti održavanja opreme, sistemskog i aplikativnog softvera, ažuriranja licenci, kao i administriranja korisničkih naloga i pružanja usluga internim i eksternim korisnicima IS UIO.

# INTERNA REVIZIJA

U oblasti interne revizije u izvještajnom periodu provedeno je šest pojedinačnih revizija, i to revizija upravljanja izgubljenim sudskim sporovima, revizija efikasnosti praćenja rezultata pokrenutih prekršajnih i krivičnih postupaka, revizija upravljanja kontinuitetom poslovanja, revizija upravljanja zaštitom i spašavanjem ljudi i materijalnih dobara od prirodnih ili drugih nesreća, revizija upravljanja selektivitetom carinskih prijava u carinskom postupku sa robama i savjetodavna revizija Stručnoj radnoj grupi za finansijsko upravljanje i kontrolu. Provedenim revizijama rukovodstvu je ukazano na slabosti u upravljanju poslovnim procesima, upravljanju rizicima i kontrolama, i dato je ukupno 37 preporuke za unapređenje poslovanja. Praćenjem postupanja rukovodstva po preporukama revizije utvrđeno je da je rukovodstvo realizovalo 85,42% dospjelih preporuka u toku 2022. godine.

# NORMATIVNE AKTIVNOSTI

Pored obavljanja redovnih poslova zaposleni u UIO su angažovani i u radu više stručnih radnih grupa na izradi zakonskih i podzakonskih akata i radu drugih komisija, što je predstavljalo dodatno opterećenje za zaposlene.

U izvještajnom periodu zaposleni u UIO su kontinuirano provodili aktivnosti na pripremi, odnosno izradi sljedećih zakonskih i podzakonskih propisa:

* Odluka o izmjeni Odluke o sprovođenju Zakona o carinskoj politici u Bosni i Hercegovini;
* Odluka o izmjenama i dopuni Odluke o sprovođenju Zakona o carinskoj politici u Bosni i Hercegovini;
* Uputstvo o izmjeni Uputstva o provođenju postupka po karnetu TIR;
* Uputstvo o izmjeni Uputstva o postupku izvoza;
* Uputstvo o izmjeni Uputstva o postupku stavljanja robe u slobodan promet na račun njene krajnje upotrebe;
* Uputstvo o izmjenama Uputstva o carinskom postupku spoljne obrade;
* Uputstvo o izmjenama uputstva o carinskom postupku unutrašnje obrade;
* Uputstvo o izmjenama Uputstva o odobravanju držanja carinskog skladišta i postupku carinskog skladištenja;
* Uputstvo o izmjenama Uputstva o provođenju pojednostavljenog postupka prijavljivanja robe na osnovu nepotpune prijave;
* Uputstvo o izmjeni uputstva o postupku obrade pod carinskom kontrolom;
* Uputstvo o izmjeni Uputstva o vraćanju izvezene robe;
* Uputsvo o carinskim skladištima i postupku carinskog skladištenja;
* Odluka o stavljanju van snage Odluke o troškovima pregleda robe izvan mjesta rada i izvan radnog vremena carinskog organa;
* Odluka o visini stope kompenzatorne kamate za period od 01. jula 2022. godine do 31. jula 2022. godine i Odluka o visini stope kompenzatorne kamate za period od 01. augusta 2022. godine do 31. decembra 2022. godine i Odluku o visini stope kompenzatorne kamate za period od 01.01 2023. godine do 30. juna 2023. godine;
* Odluka o korištenju sveobuhvatne garancije na niži iznos za osiguranje plaćanja indirektnih poreza u unutrašnjoj obradu;
* Odluke o troškovima pregleda robe izvan mjesta rada i izvan radnog vremena carinskih organa;
* Uputsvo o postupku unutrašnje obrade;
* Uputstvo o postupku kućnog izvoznog carinjenja;
* Uputstvo o postupku kućnog uvoznog carinjenja;
* Uputsvo o odobravanju statusa ovlašćenog privrednog subjekta (AEO);
* Uputstvo o postupku kućnog carinjenja robe koja se prevozi fiksnim prevoznim instalacijama;
* Uputstvo za popunjavanje carinske deklaracije i deklaracije privremeni smještaj;
* Pravilnik o izmjeni i dopunama Pravilnika o primjeni Zakona o porezu na dodanu vrijednost sa pripadajućim Uputstvom za popunjavanje PDV prijave (“Službeni glasnik BiH” broj: 47/22);
* Pravilnik o izmjenama Pravilnika o primjeni Zakona o porezu na dodanu vrijednost (“Službeni glasnik BiH” broj: 87/22);
* Zakona o izmjenama i dopunama Zakona o akcizama u BiH (“Službeni glasnik BiH” broj: 50/22);
* Pravilnik o izmjenama i dopunama Pravilnika o primjeni Zakona o akcizama u BiH (“Službeni glasnik BiH” broj: 85/22);
* Plan čuvanja tajnih podataka u UIO i Program edukacije u oblasti tajnih podataka u UIO;
* Pravilnik o ocjenjivanju rada zaposlenih u UIO i Priručnik o procedurama i standardima ocjenjivanja rada zaposlenih u UIO;
* Plan integriteta u UIO;

Osim rada u izradi navedenih zakonskih i podzakonskih propisa tokom 2022. godine, sačinjeno je i doneseno nekoliko internih procedura za određene segmente rada UIO u svrhu efikasnijeg provođenje poslovnih procesa UIO i finansijskog upravljanja i kontrole u odvijanju istih. Takođe, službenici UIO su angažovani i u radu radnih grupa na izradi novog Zakona o carinskoj politici u BiH, Zakona o izmjenama i dopunama Zakona o UIO, Zakona o postupku prinudne naplate indirektnih poreza, Zakona o postupku indirektnog oprezivanja, novog Pravilnika o unutrašnjoj organizaciji UIO i drugih podzakonskih akata koji su neophodni za odvijanje poslovnih procesa UIO.

Organizacione jedinice UIO tokom 2022. godine uspješno su sarađivale sa nadležnim tužilaštvima, sudovima i agencijama za provođenje zakona, međunarodnim organizacijama (CEFTA, GIZ,Svjetskom carinskom organizacijom, Tim za Projekat saradnje UIO sa Poreskom upravom Švedske, Tim za upravljanje programima EU Customs i Fiscalis i dr.), te saradnja sa Carinskim upravama Srbije, Crne Gore, Slovenije i Hrvatske.

# OSTALE AKTIVNOSTI

U izvještajnom periodu u oblasti komunikacija i međunarodne saradnje zaprimljeno je ukupno 2.530 zahtjeva od strane novinara, koji su uglavnom rješavani istog dana, a organizovane su i dvije press konferencije koje su obuhvatile Kampanju Stop švercu, i to najavu iste, te predstavljanje rezultata nakon provedene kampanje. U toku prošle godine pripremljeno je 51 saopštenje za javnost i sedam intervjua za direktora UIO. U skladu sa Zakonom o slobodi pristupa informacijama u BiH u toku 2022. godine zaprimljeno je ukupno 34 zahtjevaza pristup informacijama putem redovne pošte, od čega je 31 predmet riješen, dok su tri predmeta u fazi rješavanja. U oblasti informisanja obveznika zaprimljeno je ukupno 92 pismena zahtjeva upućena od strane poreskih obveznika i drugih lica, od čega je u vidu obavještenja urađeno 88 zahtjeva, dok je u toku rad po četiri zahtjeva. U izvještajnom periodu je riješeno ukupno 16.769 zahtjeva (pismeno, putem e-maila i putem telefona), dok je u istom periodu 2021. godine ukupno riješeno 15.900 zahtjeva. Takođe, u saradnji sa Poreskom upravom Švedske, otvoren je prvi Servis centar za sve poreske obveznike u RC Sarajevu.

U toku 2022. godine aktivnosti Kabineta direktora UIO, su preduzimane u svrhupružanja stručne i tehničke pomoći u izvršavanju obaveza direktora UIO i fokusirane su na kontinuirano praćenje jednoobraznog postupanja organizacionih jedinica Uprave, odnosno obezbjeđivanje ujednačenog provođenja istovjetnih poslovnih procesa i obezbjeđivanje međusobne saradnje organizacionih jedinica Uprave; kao i koordinaciju izvršavanja obaveza UIO prema Savjetu ministara BiH, Upravnom odborom UIO i drugim institucijama. U izvještajnom periodu je održano sedam sastanaka Stručnog kolegija UIO i preduzimane su aktivnosti na kontuniuranom praćenju realizacije zaključaka donesenih na istima, kao i realizaciji preporuka interne reviziju u vezi sa izradom dokumenata neophodnih za obezbjeđivanje kontinuiteta poslovanja i realizaciji zaključaka Stručne radne grupe za uspostavu i razvoj finansijskog upravljanja i kontrole.

U oblasti unutrašnje kontrole tokom 2022. godine postupano je u 46 slučajeva i sačinjeno je ukupno 38 izvještaja o provedenim kontrolnim aktivnostima i u toku je rad na još osam predmeta. U provedenim unutrašnjim kontrolama dati su prijedlozi 47 mjera u 21 predmetu, od kojih su provedene 33 mjere, a za 14 predloženih mjera čeka se povratna informacija od organizacionih jedinica o sprovođenju istih. Takođe u izvještajnom periodu sačinjene su i dostavljene direktoru UIO 23 informacije o postupanju kontrolisanih organizacionih jedinica po predloženim mjerama.U jednom predmetu je podnesena disciplinska prijava protiv zaposlenog i u dva predmeta je dat prijedlog da se pokrene i provede disciplinski postupak iniciran od strane drugih organizacionih jedinica.

U izvještajnom periodu postupano je po 43 primjedbi na ponašanje zaposlenih u UIO, od čega je 40 primjedbi riješeno, dok je za tri preostale primjedbe postupak rješavanja u toku, a takođe je postupano po pet primjedbi iz ranijeg perioda. Od ukupnog broja riješenih primjedbi, u 11 slučajeva je od nadležnih organizacionih jedinica zatraženo preduzimanje radnji na otklanjaju nedostataka i nepravilnosti u radu, od čega je u tri slučaja predloženo preduzimanje radnji na utvrđivanju disciplinske odgovornosti službenika, u dva slučaja predloženo je pokretanje disciplinskog postupka, dok je u jednom slučaju od strane rukovodioca osnovne organizacione jedinice podnesen prijedlog za pokretanje disciplinskog postupka i u jednom slučaju je proveden disciplinski postupak i izrečena disciplinska mjera.

U izvještajnom periodu UIO je provodila aktivnosti na izradi i donošenju strateških dokumenata UIO, odnosno sačinjena je Poslovna strategija UIO za period 2023-2027. godina, Srednjoročni plan rada za period 2023-2025. godina i Program rada za 2023. godinu, od kojih je od strane Upravnog odbora odobren jedino Program rada za 2023. godinu (57.sjednica), a ostali dokumenti su vraćeni na ponovno razmatranje. Provodi se praćenje i blagovremeno izvještavanje o realizaciji srednjoročnog plana rada UIO, kontinuirano su sačinjavane kvartalne informacije o stanju i aktivnostima UIO u svrhu informisanja Upravnog odbora UIO, kao i informacije o realizaciji zaključaka Upravnog odbora UIO, te praćenje i infornmisanje o realizaciji zaključaka Savjeta ministara BiH i preporuka Ureda za reviziju institucija BiH. U izvještajnom periodu UIO je preduzimala aktivnosti na provođenju bezbjednosnih provjera za službenike koji imaju pravo pristupa podacima obilježenim stepenom tajnosti i podnesen je zahtjev za bezbjednosnu provjeru za 25 službenika, od čega je za 19 službenika za koje je izvršena provjera od strane OSA BiH, doneseno rješenje o nepostojanju bezbjednosne smetnje i podneseni zahtjevi Ministarstvu bezbjednosti za izdavanje i za obnavljanje bezbjednosne dozvole. Takođe, sačinjena su 22 obavještenja o dobijenoj dozvoli koje je Ministarstvo bezbjednosti izdalo za službenike UIO. Okončane su aktivnosti i donesena sva potrebna podzakonska akta iz oblasti zaštite tajnih podataka za certifikovanje bezbjednosnog područja UIO, te je provedn nadzor od strane Državnog bezbjednosnog organa Ministarstva bezbjednosti BiH i očekuje se dobijanje rješenja o ispunjenosti uslova.

U izvještajnom periodu u UIO je u skladu sa Planom i programom obuka zaposlenih u UIO za 2022. godinuprovedeno 292 obuke koje je pohađalo ukupno 3.338 polaznika, od čega 25 internih obuka koje su pohađala 1.836 polaznika, 17 interno/eksterni obuka koje su pohađala 327 polaznika i 250 eksternih obuka koje su pohađala 1.176 polaznika.

Poslove iz zakonom utvrđene nadležnosti UIO je u 2022. godini obavljala sa ukupno 2.393 zaposlenih (2.384 u organizacionim jedinicama UIO i 9 u organizacionim jedinicama UO UIO), 2.132 državnih službenika i zaposlenika je u radnom odnosu na neodređeno vrijeme i 261 zaposlenika na određeno vrijeme. Od ukupnog broja zaposlenih u UIO, 1.954 (81,96%) je zaposleno u regionalnim centrima, a 430 (18,04%) u Središnjem uredu Banja Luka. Prema nacionalnoj strukturi, UIO i UO UIO stalno je zaposleno 865 Bošnjaka ili 40,57%, Srba 803 ili 37,66%, Hrvata 456 ili 21,39% i 8 zaposlenih koji se izjašnjavaju kao ostali ili neopredjeljeni, što je 0,38%. Prema polnoj strukturi stalno zaposlenih, 1.202 ili 56,38% su muškarci, dok je od ukupnog broja stalno zaposlenih 930 ili 43,62% žena. U UIO i Upravnom odboru UIO, prema stepenu stručne spreme propisanom za sistematizovana radna mjesta, poslove sa visokom stručnom spremom obavljala su 1.094 stalno zaposlena ili 51,31%, sa višom stručnom spremom 373 stalno zaposlena ili 17,50%, sa srednjom stručnom spremom V stepen obrazovanja (VKV zanimanje) 2 stalno zaposlena ili 0,09%, sa srednjom stručnom spremom IV stepena obrazovanja 639 stalno zaposlenih ili 29,97%, sa srednjom školom III stepena obrazovanja (KV zanimanja) 11 stalno zaposlenih ili 0,52%, te poslove za koje je predviđena osnovna škola 13 stalno zaposleni ili 0,61%. U toku izvještajnog perioda uslijedio je prestanak radnog odnosa za 146 zaposlenih po različitim osnovima, a što je iskazano u tabelarnom pregledu u *Tabeli 25*.

***Tabela 25: Pregled broja zaposlenih po osnovu prestanka radnog odnosa***

|  |  |
| --- | --- |
| *Osnov prestanka radnog odnosa* | *Ukupno* |
| Disciplinska mjera-prestanak radnog odnosa | 4 |
| Istek ugovora o radu na određeno vrijeme | 39 |
| Starosna i invalidska penzija | 69 |
| Smrt zaposlenog | 9 |
| Sporazumni prestanak | 25 |
| UKUPNO | **146** |

***Tabela 26****:* ***Pregled nacionalne i polne strukture zaposlenih u UIO na dan 31.12.2022. po regionalnim centrima i u središnjem uredu***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Organizacioni dio** | **Bošnjaci** | **Srbi** | **Hrvati** | **Ostali** | **UKUPNO** |  | **Muškarci** | **Žene** | **UKUPNO** |
| **Središnji ured** | **133** | **170** | **50** | **3** | **356** | **130** | **226** | **356** |
| **RC Banja Luka** | **158** | **304** | **55** | **2** | **519** | **339** | **180** | **519** |
| **RC Mostar** | **134** | **58** | **262** | **0** | **454** | **280** | **174** | **454** |
| **RC Sarajevo** | **234** | **111** | **27** | **3** | **375** | **203** | **172** | **375** |
| **RC Tuzla** | **203** | **156** | **60** | **0** | **419** | **248** | **171** | **419** |
| **UKUPNO** | **862** | **799** | **454** | **8** | **2123** | **1200** | **923** | **2123** |
|  | | | | | |  |  |  | |
| **UO UIO** | 3 | 4 | 2 | 0 | **9** | **2** | **7** | **9** |
|  |  |  |  |  |  |  |  |  |
| **SVEUKUPNO** | **865** | **803** | **456** | **8** | **2132** | **1202** | **930** | **2132** |
| **%** | **40,57** | **37,66** | **21,39** | **0,38** | **100,00** |  | **56,38** | **43,62** | **100,00** |

Na planu zapošljavanja radi popunjavanja upražnjenih radnih mjesta u organizacionim jedinicama Uprave, napominjemo da u toku 2022.godine nije bilo zapošljavanja po proceduri javnog oglasa, kako radi popunjavanja radnih mjesta na pozicijama državnih službenika, tako ni na pozicijama zaposlenika. U navedenom periodu su poduzimane radnje u pravcu pokretanja procedure za dobijanje saglasnosti Savjeta ministara BiH radi zapošljavanja zanavljanjem, i to: 80 izvršilaca na radnim mjestima zaposlenika sa SSS i 85 izvršilaca na radnim mjestima državnih službenika, međutim tražena saglasnost nije dobijena.

U toku 2022. godine, u UIO je postupano u ukupno 39 predmeta u postupcima utvrđivanja disciplinske odgovornosti zaposlenih, od čega u 36 predmeta zbog postojanja osnovane sumnje da su učinjene teže povrede službene dužnosti i tri predmeta zbog postojanja osnovane sumnje da su učinjene lakše povrede službene dužnosti. Od ukupnog broja, okončano je 27 predmeta, od kojih je u jednom predmetu postupak obustavljen uslijed prestanka radnog odnosa po osnovu izvršenja disciplinske mjere iz drugog disciplinskog postupka, dok su u devet predmeta zaposleni oslobođeni disciplinske odgovornosti. U 17 predmeta je utvrđena disciplinska odgovornosti zaposlenih i izrečene propisane disciplinske mjere: jedna pismena opomena, dvije usmene opomene, četiri prestanka radnog odnosa, jedna degradacija na niže radno mjesto ili nižu kategoriju radnog mjesta, te devet novčanih kazni. Preostalih 12 predmeta je preneseno u rad u 2023. godinu kao nerješeno, od čega je u šest slučajeva disciplinski postupak prekinut do pravosnažnog okončanja krivičnih postupaka koji se vode pred nadležnim Sudom BiH. U toku 2022. godine provedena su i četiri postupka za utvrđivanje materijalne odgovornosti zaposlenih. Na dan 31.12.2022.godine suspendovano je sedam zaposleniih u UIO (pet obaveznih suspenzija uslijed potvrđivanja optužnice za krivično djelo učinjeno u vršenju službene dužnosti i dvije fakultativne suspenzije, od čega je jedna po osnovu pokrenutog disciplinskog postupka, a druga po osnovu potvrđene optužnice).

U oblasti javnih nabavki u skladu sa Planom nabavki i odobrenim budžetskim sredstvima UIO je u toku 2022. godine provela postupke javnih nabavki po sljedećim procedurama: 25 otvorenih postupaka, 12 konkurentskih zahtjeva, dva pregovaračka postupaka bez objave obavještenja, 53 direktnih sporazuma Aneks II dio B-četri postupaka. U toku 2022. godine provedena su tri javna oglasa, i to: javni oglasza prikupljanje ponuda za carinski terminal za potrebe Carinske ispostave Sarajevo, javni oglasza prikupljanje ponuda za davanje u zakup prostora u novoizgrađenom objektu na Graničnom prelazu Svilaj, javni oglas za prikupljanje ponuda za davanje u zakup prostora za vršenje ugostiteljskih usluga - kafe kuhinje na GP Kamensko.

U izvršavanju poslova održavanja i opremanja graničnih prelaza i objekata UIO u izvještajnom periodu preduzete su sljedeće radnje: završene su aktivnosti na izradi tehničke dokumentacije potrebne za izgradnju međunarodnog graničnog prelaza Doljani, i u toku su aktivnosti na prikupljanju potrebnih saglasnosti na izrađenu projektnu dokumentaciju kao uslov za pribavljanje odobrenja za građenje ovog međunarodnog graničnog prelaza. U toku je izrada projekta rekonstrukcije međunarodnog graničnog prelaza Zupci, kao zajedničke lokacije BiH i Crne Gore. Takođe je sa izvođačem radova potpisan ugovor o nabavci, isporuci i montaži sistema arhivskih regala za objekat arhiva UIO u Mostaru radi stavljanja u funkciju objekta Centralnog arhiva. Provedene su aktivnosti na izvođenju radova rekonstrukcije vanjske i unutrašnje rasvjete na međunarodnom graničnom prelazu Gradina; kao i aktivnosti neophodne za rekonstrukciju međunarodnog graničnog prelaza Brod u okviru kojih je završen elaborat idejnog koncepta međunarodnog graničnog prelaza Brod i sprovode se aktivnosti na rješavanju imovinskih odnosa. S obzirom da je prethodno raspisani tender za odabir najpovoljnijeg ponuđača za izvođenje radova na izgradnji međunarodnog graničnog prelaza Osoje poništen, u toku su pripremne aktivnosti za raspisivanje novog tendera. Takođe su preduzimane aktivnosti na obezbjeđenju zemljišta potrebnog za izgradnju međunarodnog graničnog prelaza Čepikuće, te rješavanju imovinskih odnosa, kao i aktivnosti na rješavanju imovinskih odnosa, zemljišta, potrebnog za izgradnju objekta za smještaj zaposlenih u UIO i Graničnoj policiji na aerodromu Banja Luka. UIO je iz okvira svoje nadležnosti učestvovala i u izradi projektne dokumentacije potrebne za izgradnju zajedničkog graničnog prelaza Rača, na trasi autoputa Beograd-Bijeljina, na teritoriji Republike Srbije.

Sve aktivnosti koje se odnose na redovna servisiranja i održavanja objekata se odvijaju uz velike probleme usljed povećanja cijena na tržištu i nedefinisanja načina rada u takvim uslovima, te isteka Okvirnih sporazuma o vršenju usluga održavanja objekata UIO.

# REALIZACIJA ODOBRENIH BUDŽETSKIH SREDSTAVA

Finansiranje Uprave za indirektno oporezivanje u 2022. godini vršeno je u skladu sa:

* Odlukom o privremenom finansiranju institucija BiH i međunarodnih obaveza BiH za period januar - mart 2022. godine („Službeni glasnik BiH“ broj 03/22),
* Odlukom o privremenom finansiranju institucija BiH i međunarodnih obaveza BiH za period april - juni 2022. godine („Službeni glasnik BiH“ broj 19/22).

Ukupno raspoloživa sredstva Uprave za indirektno oporezivanje za 2022. godinu iznose 169.445.655,00 KM, od čega su:

* 122.362.000,00 KM budžetska sredstva po Zakonu o Budžetu za 2022. godinu (od čega 26.000 KM od prihoda ostvarenog prodajom stalnih sredstava),
* nerealizovana sredstva za višegodišnja kapitalna ulaganja i namjenska sredstva iz 2021. godine prenesena u 2022. godinu u iznosu od 47.009.349,82 KM i
* dodjeljena sredstva prema potpisanom Grant Sporazumu između Evropske komisije i nacionalnih poreskih i carinskih administracija korisnika Programa Carine 2021 (38.799,57 KM) i Fiskalis 2021 (35.505,61 KM) iznos od 74.305,18 KM, prenesena iz 2021. godine u 2022. godinu.

Odlukama Vijeća ministara Bosne i Hercegovine odobreni su višegodišnji kapitalni projekti, za čiju realizaciju je, pored Ministarstva finansija i trezora BiH, zadužena Uprava za indirektno oporezivanje:

* nabavke i izgradnje objekata za regionalne centre i Središnji ured UIO BiH i izgradnje i rekonstrukcije graničnih prijelaza ("Službeni glasnik BiH", broj 20/15, 5/17, 84/19, 16/20 i 38/21),
* izrade nove poreske aplikacije u Informacionom sistemu UIO BiH ("Službeni glasnik BiH", broj 17/15),
* implementacija NCTS- New Computerised Transit System- u Bosni i Hercegovini ("Službeni glasnik BiH", broj 90/13),
* izgradnje i opremanja novih i rekonstrukcija postojećih objekata na GP Vardište i u zračnim lukama Mostar i Tuzla za potrebe smještaja zaposlenih u jedinicama Granične policije, carinskim ispostavama UIO i zaposlenih u inspekcijskim službama ("Službeni glasnik BiH", broj 101/15 i 86/19),
* izgradnje graničnog prijelaza Bratunac-Ljubovija ("Službeni glasnik BiH", broj 05/17 i 7/20),
* implementacije rezervne lokacije za carinski i poreski podsistem informacionog sistema ("Službeni glasnik BiH", broj 06/18),
* izgradnje i opremanje objekta arhiva u Mostaru ("Službeni glasnik BiH", broj 86/18 i 84/19),
* izgradnja i opremanje GP Doljani ("Službeni glasnik BiH", broj 05/21 i 63/21),
* izgradnja i opremanje GP Osoje ("Službeni glasnik BiH", broj 05/21 i 63/21) i
* izgradnja i opremanje objekta za smještaj zaposlenih UIO i Granične policije na aerodromu u Banjа Luci ("Službeni glasnik BiH", broj 6/21).

Ukupna vrijednosti odobrenih višegodišnjih kapitalnih projekata je 185.282.421 KM, od čega za:

* izgradnju objekata i graničnih prijelaza 157.892.421 KM i
* informacione tehnologije 27.390.000 KM,

i finansiraju se iz sredstava:

* Budžeta institucija Bosne i Hercegovine i međunarodnih obaveza Bosne i Hercegovine u iznosu od 159.497.923,00 KM,
* Uplaćenih sredstava na ime dodijeljene dozvole za Univerzalne mobilne telekomunikacione sisteme u iznosu od 11.343.814,00 KM,
* klirinškog duga Ruske Federacije u iznosu od 11.050.684,00 KM i
* pretpristupnih fondova u iznosu od 3.390.000,00 KM.

Od ukupne vrijednosti odobrenih višegodišnjih kapitalnih projekata u 2022. godini za kapitalne projekte UIO imala je raspoloživa sredstva u iznosu od 53.951.515,82 KM, kojeg čine:

* nerealizovana sredstva za višegodišnja kapitalna ulaganja i namjenska sredstva iz 2021. godine prenesena u 2022. godinu u iznosu od 47.009.349,82 KM i
* sredstva odobrena budžetom za 2022. godinu 6.949.316,00 KM ( 3.000.000 KM za izgradnju aerodroma u Banja Luci, 3.949.316,00 KM sredstva za izgradnju GP Svilaj).

Postupajući po Zakonu o finansiranju institucija Bosne i Hercegovine („Službeni glasnik BiH“, broj 61/04, 49/09, 42/12, 87/12, 32/13 i 38/22) nerealizovana sredstva za višegodišnja kapitalna ulaganja i namjenska sredstva iz 2021. godine prenesena su u 2022. godinu u ukupnom iznosu od 47.009.349,82 KM, po projektima kako slijedi:

|  |  |  |  |
| --- | --- | --- | --- |
| 1. | Priprema i izgradnja GP Bijača | 2.453,57 | KM |
| 2. | Implementacija NCTS-a | 15.427,99 | KM |
| 3. | Rekonstrukcija i izgradnja graničnih prijelaza Vardište, Uvac, Gorica, Ivanica, Deleuša, Užljebić i ostali | 96.817,41 | KM |
| 4. | Izgradnja objekta za Regionalni centar Mostar | 3.754,56 | KM |
| 5. | Izgradnja objekta za Regionalni centar Tuzla | 60.664,03 | KM |
| 6. | Nabavka i opremanje objekta za Regionalni centar Sarajevo | 1.134,41 | KM |
| 7. | Izgradnja i opremanje graničnog prijelaza Gradiška | 181.110,24 | KM |
| 8. | Izgradnja graničnih prijelaza Bijača i Svilaj | 1.497,98 | KM |
| 9. | Nabavka i opremanje objekta za Središnji ured i Regionalni centar Banja Luka | 37.900.000,00 | KM |
| 10. | Izrada nove porezne aplikacije u IS UIO | 6.583,40 | KM |
| 11. | Izgradnja i opremanje novih i rekonstrukcija postojećih objekata na GP Vardište i u zračnim lukama Mostar i Tuzla za potrebe smještaja zaposlenih u jedinicama Granične policije i carinskim ispostavama UIO i zaposlenih u inspekcijskim službama | 138.712,28 | KM |
| 12. | Izgradnja GP Bratunac - Ljubovija | 81.864,25 | KM |
| 13. | Implementacija rezervne lokacije za carinski i poreski podsistem informacionog sistema UIO | 15.450,01 | KM |
| 14. | Nadogradnja carinskog podsistema informacionog sistema UIO | 7.150,00 | KM |
| 15. | Izgradnja i opremanje objekta arhiva u Mostaru (klirinški dug) | 31.919,18 | KM |
| 16. | Rekonstrukcija objekta bivše FUC u Tuzli | 71.538,01 | KM |
| 17. | Izgradnja GP Doljani | 3.193.272,50 | KM |
| 18. | Izgradnja GP Osoje | 5.200.000,00 | KM |

Evidentiranje rashoda na teret budžeta 2022. godine vrši se u Glavnoj knjizi trezora do 31.01.2023. godine, tako da na dan sačinjavanja izvještaja u knjigovodstvu nisu evidentirani svi rashodi koji će teretiti fiskalnu 2022. godinu.

# PROBLEMI U FUNKCIONISANJU UIO

Analizirajući funkcionisanje UIO i okolnosti u kojima se odvijaju poslovni procesi UIO identifikovani su rizici koji predstavljaju prijetnju za ostvarivanje operativnih i strateških ciljeva UIO, kao i njezinom daljem napretku i modernizaciji. Identifikovani rizici se po uzroku nastanka mogu definisati kao unutrašnji i vanjski rizici:

1) ***Unutrašnji rizici kao prijetnja funkcionisanju UIO:***

* Nedovoljan broj izvršilaca posebno u oblasti: upravnog rješavanja; revizije i kontrole; prinudne naplate, analize rizika; Kabinetu direktora, u oblasti carina i poreza i dr.; nepopunjenost radnih mjesta stručnih savjetnika za drugostepeni upravni postupak predstavlja rizik u postupku donošenja odluka po žalbama u smislu dužine trajanja drugostepenog postupka i neposredno utiče na blagovremenost donošenja odluka; nepopunjenost radnih mjesta potrebnim brojem izvršilaca posebno Odsjeka za poreze u RC Banja Luka, što znatno otežava redovno obavljanje poslova.
* U 2022. godini je za 146 zaposlenih prestao radnih odnos u UIO po raznim osnovama, a obim poslova u UIO je znatno povećan i poslovne aktivnosti su sve složenije u odnosu na ranije godine funkcionisanja ove Uprave, koja činjenica nije propraćena angažovanjem dovoljnog broja izvršilaca i adekvatnom organizacionom strukturom što znatno otežava efikasno i efektivno izvršavanje poslova iz nadležnosti UIO.
* Nedostatak radnog i arhivskog prostora, posebno u objektima koje koristi Središnji ured UIO i RC Banja Luka.
* Informatička oprema nema zadovoljavajuće performanse.
* Veći broj službenih vozila je s obzirom na godinu proizvodnje i veliku pređenu kilometražu upitne tehničke ispravnosti, te je nedovoljan broj vozila za terenski rad.
* Nedostatak adekvatne finansijske motivacije za rad, niske plate u odnosu na složenost poslova koje zaposleni u UIO obavljaju, kao i u odnosu na narasle troškove života usljed poskupljenja i inflcije. U tom smislu je prisutno nezadovoljstvo zaposlenih i istovremeno je prisutna nemogućnost internog premještaja radi popune pojedinih radnih mjesta kada to zahtijeva obim poslova, npr.premještaj ovlaštenog službenog lica na radno mjesto istog nivoa na kojem izvršilac nema pravo na dodatak na platu po osnovu ovlaštenja prisutna je opstrukcija od strane premještenog službenika kroz odsustvo sa rada zbog bolovanja, pri čemu UIO nema adekvatne mehanizme za provjeru opravdanosti bolovanja, odnosno i u slučaju izvršenih provjera odsustva premještenog službenika sa posla zbog bolovanja nismo imali razumijevanje zdravstvenih ustanova.
* Neadekvatna opremljenost graničnih prelaza i carinskih terminala usljed nedostatka finansijskih sredstava;
* Nedovoljno finansijskih sredstava za provođenje stručne edukacije zaposlenih UIO i obveznika indirektnih poreza.

1. ***Vanjski rizici kao prijetnja funkcionisanju UIO***

* Nezainteresovanost nadležnih organa za stanje ljudskih resursa u UIO i onemogućavanje dodatnog zapošljavanja i pored činjenice da UIO ima ozbiljan problem sa organizovanjem rada usljed nedostatka izvršilaca. Provedena analiza starosne strukture zaposlenih u UIO pokazuje da od ukupnog broja zaposlenih izvršilaca 44% zaposlenih su starosti 50 i više godina; da podaci pokazuju da u nekoliko zadnjih godina poslovanja UIO svake godine ostane bez više od 100 zaposlenih kojima je radni odnos prestao po različitim osnovama (penzionisanje; sporazumni prekid radnog odnosa; smrt zaposlenog i dr.). S obzirom da su poslovi u oblasti indirektnog oporezivanja vrlo složeni i zahtijevaju duži vremenski period za edukaciju i osposobljavanje zaposlenog za samostalan rad to nedostatak izvršilaca u određenim segmentima rada UIO predstavlja vrlo ozbiljan problem koji će u budućnosti eskalirati i dovesti do situacije da UIO neće imati kvalifikovane i stručne izvršioce posebno za obavljanje poslova koji zahtijevaju stručne i specijalističke obuke kao što su poslovi carinske tarife, kontrole indirektnih poreza i druge složene poslove.
* Inertnost nadležnih organa u odnosu na opšte nezadovoljstvo zaposlenih u UIO zbog niskih plata i ukupnih finansijskih primanja, posebno u odnosu na plate koje ostvaruju zaposleni u entitetskim organima, ovaj problem dodatno opterećuje UIO u smislu zadržavanja stručnog kadra.
* Neblagovremeno usvajanje budžeta za funkcionisanje UIO što se negativno odražava kako na obezbjeđivanje uslova rada, tako i na zaustavljanje reformskih procesa u UIO (nemogućnost planske realizacije projekata javnih investicija, aplikativnih softvera, nabavke i održavanja objekata i opreme i dr.).

***ZAKLJUČAK***

Ostvareni rezultati u naplati prihoda od indirektnih poreza u iznosu od9 milijardi i 926 miliona KM na Jedinstvenom računu predstavljaju potvrdu uspješnosti rada UIO u 2022. godini i najviši iznos naplaćenih prihoda od indirektnih poreza od uspostave UIO do danas.

Naplaćeni prihodi indirektnih poreza u 2022. godini su za cca 1 milijardu i 481 milion KM ili 17,53% viši u odnosu na isti period 2021. godine, koja je takođe bila rekordna godina po ostvarenim prihodima.

Izuzetni rezultati ostvareni u naplati prihoda od indirektnih poreza u 2022. godini, u okolnostima u kojima je ova Uprava funkcionisala, zavrjeđuju pažnju i očekivanje od nadležnih organa da prepoznaju zalaganje menadžmenta i zaposlenih, kao i značaja ove Uprave i da obezbijede uslove i omoguće adekvatno vrednovanje rada i poboljšanje finansijskog položaja zaposlenih u UIO, te da iskažu veću posvećenost i razumijevanje potrebama UIO za njezin dalji razvoj i napredak.

U daljem funkcionisanju UIO će nastaviti da kroz dobro organizovan i disciplinovan rad obezbijedi uspješnu realizaciju aktivnosti planiranih za 2023. godinu. Aktivnosti je potrebno usmjeriti u pravcu očuvanja i razvoja kapaciteta, posebno na jačanju ljudskih resursa, na uvođenju elektronskog poslovanja i olakšavanju komunikacije sa obveznicima indirektnih poreza, na uvođenju pojednostavljenih procedura, na poboljšanju kvaliteta usluga i njihovim promovisanjem u javnosti, na poboljšanju normativnih rješenja i unaprjeđenju rada u segmentima u kojima su u izvještajnom periodu uočene određene slabosti.

**DIREKTOR**

**Dr Miro Džakula**

**Dostaviti:**

1. Naslovu
2. Kabinet direktora, 01/1-1
3. a/a

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **PREGLED NAPLAĆENIH BRUTO PRIHODA PO VRSTAMA U PERIODU 01.01.- 31.12.2021./2022. GODINE** | | | | | | | | |
|  | | | | | | | | |
| **Vrsta prihoda** | **Naziv prihoda** | **01.01.-31.12.   2021.** | **Decembar  2021.** | **Decembar  2022.** | **01.01.-31.12.   2022.** | **Index (5/4)** | **Index (6/3)** | **% učeš.  u uk. napl. prih.** |
| 1 | 2 | 3 | 4 | 5 | 6 | 7 | 8 | 9 |
| **1** | **Porez na dodanu vrijednost** | **5.931.619.290,91** | **570.589.197,84** | **649.427.649,73** | **7.197.001.397,72** | **113,82** | **121,33** | **72,50** |
| 717111 | PDV na uvoze | 3.640.382.377,37 | 382.818.708,80 | 439.070.399,99 | 4.709.265.325,02 | 114,69 | 129,36 |  |
| 717211 | PDV obaveza prema PDV prijavama \* | 2.266.153.483,88 | 185.139.797,09 | 208.152.392,95 | 2.463.435.328,22 | 112,43 | 108,71 |  |
| 717213 | PDV prema automatskom razrezu od strane UIO | 82.336,27 | 3.881,61 | 4.198,17 | 83.673,12 | - | - |  |
| 717214 | PDV - jednokratne uplate | 1.984.044,62 | 138.701,72 | 149.065,34 | 1.869.033,18 | 107,47 | 94,20 |  |
| 717311 | PDV - zatezna kamata | 14.797.440,34 | 1.816.936,22 | 1.349.361,94 | 14.484.037,10 | 74,27 | 97,88 |  |
| 717312 | Kazne za prekršaje shodno odredbama Zakona o PDV-u | 3.222.389,35 | 299.115,11 | 317.966,76 | 2.970.749,90 | 106,30 | 92,19 |  |
| 717314 | Naknadni teret prinude po PDV obavezama | 4.997.219,08 | 372.057,29 | 384.264,58 | 4.893.251,18 | 103,28 | 97,92 |  |
| **2** | **Carinske dažbine, naknade za carinsko evidentiranje i posebne dažbine** | **336.539.851,31** | **35.811.812,19** | **45.074.855,38** | **442.001.244,14** | **125,87** | **131,34** | **4,45** |
| 716111 | Carina od pravnih osoba | 322.112.730,04 | 34.041.874,37 | 42.199.110,07 | 419.720.732,76 | 123,96 | 130,30 |  |
| 716112 | Carine od građana | 4.847.136,59 | 469.186,72 | 1.701.959,94 | 11.973.121,36 | 362,75 | 247,01 |  |
| 716113 | Carinsko evidentiranje | 10.549,30 | 46,93 | 10,32 | 232,90 | - | - |  |
| 716114 | Carina po jedinici mjere | 9.569.435,38 | 1.300.704,17 | 1.173.775,05 | 10.307.157,12 | - | 107,71 |  |
| 716115 | Posebna taksa na izvezenu robu | 0,00 | 0,00 | 0,00 | 0,00 | - | - |  |
| **3** | **Akciza na uvozne proizvode** | **1.398.787.223,77** | **122.299.984,55** | **101.814.852,28** | **1.560.142.263,76** | **83,25** | **111,54** | **15,72** |
| 715421 | Akciza na naftu i naftne derivate | 531.174.868,60 | 45.388.397,90 | 44.000.082,48 | 509.726.486,98 | 96,94 | 95,96 |  |
| 715422 | Akciza na duvanske prerađevine | 757.904.955,97 | 65.984.408,60 | 46.158.909,90 | 934.868.447,91 | 69,95 | 123,35 |  |
| 715423 | Akciza na alkohol i alkoholna pića | 25.755.373,28 | 3.646.359,07 | 4.153.601,26 | 30.006.582,54 | 113,91 | 116,51 |  |
| 715424 | Akciza na bezalkoholna pića | 11.021.803,14 | 996.484,89 | 1.188.939,52 | 12.824.101,48 | 119,31 | 116,35 |  |
| 715425 | Akciza na pivo | 36.112.016,37 | 2.954.705,72 | 3.269.672,28 | 38.961.020,70 | 110,66 | 107,89 |  |
| 715426 | Akciza na kafu | 34.683.329,41 | 2.923.084,87 | 2.752.395,65 | 31.682.679,80 | 94,16 | 91,35 |  |
| 715428 | Zatezna kamata za akcize na uvozne proizvode | 6.920,05 | 97,71 | 84,69 | 1.045,89 | - | - |  |
| 715429 | Akciza na vino | 2.103.691,13 | 397.684,89 | 291.165,60 | 2.057.302,78 | 73,22 | 97,79 |  |
| 715430 | Akciza na biogoriva i biotečnosti | 24.265,82 | 8.760,90 | 0,90 | 14.595,68 | - | - |  |
| ***4*** | **Akciza na domaće proizvode** | **89.119.630,95** | **7.092.213,27** | **2.773.798,48** | **33.850.508,54** | **39,11** | **37,98** | **0,34** |
| 715410 | Akciza na domaće biogorivo i biotečnosti | 0,00 | 0,00 | 0,00 | 0,00 | - | - |  |
| 715411 | Akciza na domaću naftu i naftne derivate | 40.953,34 | 0,00 | 4.227,60 | 4.227,60 | - | - |  |
| 715412 | Akciza na domaći duvan i duvanske prerađevine | 54.320.264,19 | 4.312.795,69 | 178,96 | 2.002.781,43 | 0,00 | - |  |
| 715413 | Akciza na domaći alkohol i alkoholna pića | 2.661.665,47 | 191.093,63 | 296.233,21 | 2.514.827,83 | 155,02 | 94,48 |  |
| 715414 | Akciza na domaća bezalkoholna pića | 17.463.085,22 | 1.406.069,72 | 1.506.393,38 | 17.764.877,22 | 107,14 | 101,73 |  |
| 715416 | Akciza na domaće pivo | 13.450.524,31 | 1.151.863,27 | 762.029,30 | 10.113.943,66 | 66,16 | 75,19 |  |
| 715417 | Zatezna kamata za akcize na domaće proizvode | 700.217,93 | 3.233,50 | 160.035,80 | 968.478,92 | - | - |  |
| 715418 | Akciza na domaće vino | 411.839,40 | 22.147,22 | 29.496,57 | 451.409,94 | 133,18 | 109,61 |  |
| 715419 | Naknadni teret prinude po akciznim obavezama | 71.081,09 | 5.010,24 | 15.203,66 | 29.961,94 | - | - |  |
| **5** | **Putarina** | **655.741.821,79** | **56.021.264,62** | **54.547.905,29** | **627.286.265,75** | **97,37** | **95,66** | **6,32** |
| 722533 | Putarina za izgradnju puteva iz cijene uvozne nafte i naftnih derivata (0,15 KM) | 245.723.504,50 | 20.967.556,20 | 20.435.937,61 | 235.187.418,76 | 97,46 | 95,71 |  |
| 722534 | Putarina za izgradnju puteva iz cijene domaće nafte i naftnih derivata (0,15 KM) | 182.683,72 | 562,35 | 15.700,09 | 16.349,09 | - | - |  |
| 722537 | Putarina za izgradnju puteva iz cijene uvoznih biogoriva i biotečnosti (0,15 KM) | 12.132,91 | 4.380,45 | 0,45 | 7.297,85 | - | - |  |
| 722538 | Putarina za izgradnju puteva iz cijene domaćih biogoriva i biotečnosti (0,15 KM) | 0,00 | 0,00 | 0,00 | 0,00 | - | - |  |
| 722541 | Zatezna kamata na putarinu za puteve (0,15 KM) | 30.363,70 | 21.409,64 | 0,00 | 6.704,62 | - | - |  |
| 722535 | Putarina za izgradnju autoputeva i izgradnju i rekonstrukciju drugih puteva iz cijene uvozne nafte i naftnih derivata (0,25 KM) | 409.539.922,27 | 34.946.676,25 | 34.059.896,01 | 391.978.282,01 | 97,46 | 95,71 |  |
| 722536 | Putarina za izgradnju autoputeva i izgradnju i rekonstrukciju drugih puteva iz cijene domaće nafte i naftnih derivata (0,25 KM) | 193.326,84 | 45.467,36 | 36.370,38 | 63.294,51 | - | 32,74 |  |
| 722539 | Putarina za izgradnju autoputeva i izgradnju i rekonstrukciju drugih puteva iz cijene uvoznih biogoriva i biotečnosti (0,25 KM) | 20.670,28 | 7.300,85 | 0,75 | 12.884,08 | - | - |  |
| 722540 | Putarina za izgradnju autoputeva i izgradnju i rekonstrukciju drugih puteva iz cijene domaćih biogoriva i biotečnosti (0,25 KM) | 0,00 | 0,00 | 0,00 | 0,00 | - | - |  |
| 722542 | Zatezna kamata na putarinu za izgradnju autocesta i izgradnju i rekonstrukciju drugih puteva (0,25 KM) | 39.217,57 | 27.911,52 | 0,00 | 14.034,83 | - | - |  |
| **6** | **Ostali prihodi i naknade** | **20.849.962,50** | **1.804.576,34** | **1.886.460,08** | **20.970.060,89** | **104,54** | **100,58** | **0,21** |
| 716116 | Ležarina | 0,00 | 0,00 | 0,00 | 0,00 | - | - |  |
| 716121 | Novčane kazne za carinske prekršaje za pravna lica | 107.927,49 | 14.465,00 | 11.235,00 | 144.347,14 | 77,67 | 133,74 |  |
| 716122 | Novčane kazne za carinske prekršaje za fizička lica | 155.286,07 | 22.860,00 | 19.407,77 | 199.138,55 | 84,90 | 128,24 |  |
| 716123 | Vanredni prihodi | 279.731,70 | 21.235,37 | 7.511,83 | 200.255,04 | - | - |  |
| 716124 | Zatezna kamata za carinske dažbine, ostale prihode i naknade | 83.961,48 | 671,31 | 108,55 | 37.637,37 | - | - |  |
| 716126 | Prihodi od naplate protuvrijednosti robe koja u prekršajnom postupku nije mogla biti oduzeta | 20.416,67 | 0,00 | 0,00 | 0,00 | - | - |  |
| 716128 | Prihodi od carinske pratnje, izlaska carinika izvan mjesta rada i radnog vremena | 430.069,00 | 40.600,00 | 41.920,00 | 447.411,42 | 103,25 | 104,03 |  |
| 716129 | Prihodi od prodaje robe koja je predata Upravi ili oduzeta u carinskom prekršajnom postupku | 513.846,21 | 14.829,76 | 95.752,80 | 412.864,62 | - | - |  |
| 716131 | Prihodi od terminala | 18.259.585,87 | 1.569.030,23 | 1.555.034,15 | 18.407.306,67 | 99,11 | 100,81 |  |
| 716132 | Prihodi od zakupnina | 542.479,24 | 60.387,54 | 57.665,56 | 614.688,05 | 95,49 | 113,31 |  |
| 716133 | Prihodi od skladištenja | 0,00 | 0,00 | 0,00 | 0,00 | **-** | **-** |  |
| 716134 | Prihodi od prodaje CT-DT obrazaca | 0,00 | 0,00 | 0,00 | 0,00 | - | - |  |
| 716136 | Naknadni teret prinude za carinske dažbine, ostale prihode i takse | 65.010,78 | 8.829,82 | 3.956,29 | 68.195,80 | 44,81 | 104,90 |  |
| 716137 | Zatezna kamata za carinske dažbine, ostale prihode i takse | 170.136,26 | 21.295,95 | 16.800,17 | 147.789,77 | 78,89 | 86,87 |  |
| 716138 | Kazne za prekršaje shodno odredbama Zakona o akcizama | 69.070,00 | 25.040,00 | 9.992,20 | 104.882,20 | - | - |  |
| 716139 | Ostali prihodi | 79.001,73 | 5.151,36 | 1.435,76 | 55.149,26 | - | - |  |
| 716140 | Prihodi od izdavanja SMART CARD paketa | 73.440,00 | 180,00 | 65.640,00 | 130.395,00 | - | - |  |
| **I**  **(1 do 6)** | **UKUPNO** | **8.432.657.781,23** | **793.619.048,81** | **855.525.521,24** | **9.881.251.740,80** | **107,80** | **117,18** |  |
| **II** | **Neusklađeni prihodi- ukupno** | **13.220.992,65** | **0,00** | **0,00** | **45.135.395,34** | **-** | **-** | **0,45** |
| **III (I+II)** | **UKUPNO** | **8.445.878.773,88** | **793.619.048,81** | **855.525.521,24** | **9.926.387.136,14** | **107,80** | **117,53** | **100,00** |